12a JARO No. 5. , MAJO 19920. 


` = 7 
ie Ru, 


Unum ovile et unus pastor. 
Unu ŝafejo: kaj unu .paŝtisto. 
(Joh. Ta 16)) 


ESPERO KATOLIK, 


INTERNACIA MONATA GAZETO, OFICIALA ORGANO de,1.K. V. E 


La kardinalo-ĉefepiskopo de Wien 
Membro de la Honora Komitato de. Nia VI?! 


Jen, nova ĝojiga por la tutmonda katolika Esperantistaro 
sciigo: Lia kardinala moŝto, la ĉefepiskopo de Wien, Drè F. G 
Pi1ffl, bonvole plenumis la humilan peton de la Aŭstria Katolika 
Ligo Esperantista en la nomo de la prepara komitato por Nia Sesa, 
kaj akceptis favore, esti nomata inter la Honora-Komitatanoj 
de la VÈ tutmonda kongreso de katolikaj Esperantistoj en “Haag, 
152 kaj 162 de Aŭgusto 1920. 

Per du favoraj, propramane subskribitaj leteroj,” kies, german- 
lingvajn tekstojn ni jen donos al niaj legantoj Esperantlingve, la 
-altranga eklezia protektanto de „Espero Katolika“ distingis rian 
unuiĝon plej honore, kaj liaj vortoj, la vortoj de princo : de nia 
sankta Eklezio, certe ĝojrespekte estos aŭdataj de ĉiuj. eñ, la tuta 
mondo, al kiuj ili estas direktitaj. 

Jen la konsento de Lia Eminenco pri nomigo kiel membro 
de la Honora Komitato de Nia Sesa: 


Wien, la 22an de Majo 1920. 
La kardinalo-ĉefepiskopo „Z. 70/Pr. 
de Wien. 
Al la tre estimata 


prezidantaro de la prepara komitato por la VI? tutmonda 
kongreso de la katolikaj Esperantistoj en Haag. 


Tre kore mi.dankas pro la afabla invito, aliĝi al la Honora 
Komitato de la VI? tutmonda kongreso de la katolikaj Esperantistoj. 
“Mi plenumas tiun tiom pli volonte, ĉar mi certe atendas, ke tiu 
kongreso fruktigos kaj akcelos ankaŭ la katolikan Esperanto- 
movadon en Aŭstrujo. 

Petante nun la tre estimatan prezidantaron, komuniki al la 
kongresantoj miajn tre korajn salutojn, samtempe: mi dankeme 
wolas rememori prl» la sennombraj „pruvoj de vera amo al proksim- 

ulo, kiujn ĉiulandaj katolikoj laŭ la altega ekzemplo de la Sankta 
Patro donis al nia severe elprovata patrujo en plej granda ĝia 
mizero. Ke do la interkonsiladoj de la VI» tutmonda kongreso de 
la katolikaj Esperantistoj helpu, interligi pli kaj. pli intime la. 
katolikojn de la tuta mondo, por ke ili ĉiuj en vero sentu sin 
unuecaj, kiel infanoj de tiu unu patrino, nia sankta katolika Eklezio, 
kaj fidele kunestaru. en la batalo tutmonda kontraŭ la potencoj de 
mallumo ! 

„ En tiu senco mi elpetegas la plej riĉan benon de Dio por la. 
traktadoj de tiu kongreso tutmonda de la katolikaj Esperantistoj.. 


+ Fr. G. kard. Piffl, pm. 


Tiun leteron akompanis jena de Liw kardinala moŝto al la 
estraro de Aŭstruja Katolika Ligo Esperantista : 


La kardinalo-ĉefepiskopo 4. 10/Pr.. 
| de Wien. 


A 
Al la tre estimata 
prezidantaro de Aŭstruja Katolika Ligo Esperantista 
Wien. 


Respondante la tre ŝatatan skribaĵon de la 73 de Majo nj$?, 
mi dankas al la estimata prezidantaro tre kore pro la komuniko de 
la invito pri aliĝo al la Honora Komitato de la VI3 tutmonda. 
kongreso de la katolikaj Esperantistoj. 

Samtempe mi almetas mian skribaĵon al la Kongresa Komitato. 
kaj petas, bonvole direkti ĝin al tiu. De la kongreso mem mr 
esperas ankaŭ por la Aŭstruja katolika Esperanto-movado riĉan 
akceladon. 

Kun esprimo de pleja altestimo 


1 Fr. G. kard. Piffl, pm. 
Wien, la 2232 de Majo 1920. 
Do, Nia Sesa okazos sub la aŭspicioj ankaŭ de la ĉie ĉe ni 


amata eklezia ĉefo de la Wien'a arhi-eparkio, Ni ja povas esti 
fleraj pro tio! 


Memoraj-bildo de la eklezia protektanto de 
„Espero Katolika“. 


Ni presigis, por kontentigi dezirojn esprimitajn al ni de multaj samide- 
anoj, la belan portreton de la protektanto de „Espero Katolika“, Lia karda moŝto, 
la ĉefepiskopo de Wien, Dro F. G. Piffl, kune kun la aprobita de li teksto 

-Esperanto certe -estas taŭga, helpi la defendon de la katolika kredo“, kaj lia 
taksimila subskribo, aparte sur folietoj el papero por artaj presaĵoj. Ili estas 
mendeblaj ĉe la administranto. Unu folieto kostas du internaciajn 
respondkuponojn alsendotajn kune kun la mendo. La bildo certe estos bela 
memoraĵo „kaj ornamaĵo por katolikaj klubejoj. La presita kvanto ne estas 
:granda, baldaŭa mendo „kie eble kuna) estas rekomendata. 


La danko de AKLE al Lia kardinala moŝto 
D" F. G. Piffl, ĉefepiskopo de Wien, -pro- 
tektanto de „Espero Katolika“. 


La prezidanto de la „Aŭstruja Katolika Ligo Esperantista“, Pro pro- 
“vincialo F. Meŝtan, S. P., samtempe direktoro de „Espero Katolika“, direktis 
-als Lia karda „moŝto, Dro F. G. Piffl, kiu — la karaj legantoj jam scias ĝin 
— favore akceptis protektadon de la oficiala organo „Espero Katolika“ 
-de la Internacia Katolika Unuiĝo Esperantista, dankleteron, kies teksto, 
4radukita “el la Germana lingvo, estas jena: 

Via Eminenco! 
Plej respektinda Sinjoro Kardinalo! 

Dum ĵaŭdo, la 8a de Aprilo, mi, estante nuntempe la prezidanto de la 
“Aŭstruja Katolika Ligo Esperantista, intencis esprimi persone al Via Eminenco 
la plej intensan dankon pro la plej favore donita al ni katolikaj Esperantistoj 
metropolita sankta beno kaj pro la ege granda favoro, kiun Via Eminenco 
montris al ni per la bonvola akcepto de protektado pri la nuntempe eliranta 
el Wien internacia monata gazeto de la Internacia Katolika Ligo Esper- 
-antista, „Espero' Katolika“. Bedaŭre Via Eminenco forestis el Wien. Tial 
Via Eminenco favore permesu, ke tiun dankon mi per ĉi tio skribe povu esprimi. 

La bonvolo de Via Eminenco al afero de ni akcelata, jam de la Sankta 
“Patro Pio Xa aprobita kaj ripete benita, plenigos la katolikajn Esperantistojn, 
me nur en Aŭstrujo sed sur la tuta tero, per gravaj ĝojo kaj entuzi- 
casmo kaj potence instigos ilin, agadi, honore al la nomo de ilia 
altranga protektanto, fervore kaj vigle, kune kun la ceteraj ekleziaj 
organizoj, laboradi pri la grandaj taskoj de la sankta katolika Eklezio en la 
nuna kaj la estonta tempoj, kaj tiamaniere ankaŭ iliaflanke ĉiurilate fidele 
plenumi la deziron de nia nuntempa Sankta Patro Benedikto XVa, pro- 
klamita de la Wien'a delegito de l Sankta Aposta Seĝo, la prelato Ogno 
Serra, dum la Katoliko-Tago en Wien, ke la katolikoj kuniĝu kun 
ilia episkopo kaj laboru kune kun li. hi 

Via Eminenco bonvolu akcepti kune kun nia danko ankaŭ certigon pri 
mia infaneca kaj fidela amo, same tiel la esprimon de plej profunda nią 
xiverenco, kun kiu mi, en la nomo de la Ligo, subskribas, plej sindone al Via 


Eminenco, | | 
provincialo Pro Francisko Meŝtan, 
prez. de AKLE. 

Haag'on, al „Nia Sesa“! 


Kiu el ni katolikaj Esperantistoj: ne sentis emocion de ĝojo, 
legante en la 42 numero de „Espero Katolika“ la „Unuan komu- 
nikon“ de la kongres- sekfeiario de „Nia Sesa“, Sro Dre Smulders: 
Nia Sesa okazos en Hago! Ni ĉiuj ja komprenas la gravecon de 
tiu katolika kongreso. 


Post ni estas la unuaj provoj. de serioza laboro por Esperanto. 
en ĉiuj specoj de kulturo, post ni estas la intensa propagando por 
disvastigi nian lingvon en la tutmonda katolikaro; post ni- estas 
sukcesa estinto. Esperplena, bonajn fruktojn promesanta estanto. 
estas nun en niaj manoj, mova VIVO en nova tempo ankaŭ en 
Esperantujo sin montras ĉie, por konstrui novan mondon el ruinoj. 

Al tiu laboro ankaŭ ni katolikaj Esperantistoj estas vokataj; 
ni ne povas trankvile lasi ĝin nur al niaj nekatolikaj samideanaj; 
fratoj: granda estonto estas antaŭ ni, laŭ la ĝjiatempaj profetaj, 
vortoj de nia glora papo Pio Xa: Esperanto havas grandan estont- 
econ antaŭ si! Do, ni gaje rigardu en tiun estontan tempon; sed: 
nun ni devas labori, klopodi, verigi tiun duan vorton de Pio X?: 
Esperanto taŭgas, por unuigi la katolikojn de la tuta mondo! Ni 
verigu la vortojn de Kardinalo van Kossum: Esperanto faros ankoraŭ 
grandajn servojn al la Eklezio! Ni katolikaj pastroj. speciale verigu 
ankaŭ la plej novan konvinkan vorton de Kardinalo Piffl: Esperanto. 
certe estas taŭga, helpi la defendon de la katolika kredo! 

Rapidu do Haag'on plej eble multnombre almenaŭ tiuj niaj, 
fratoj, kiuj vivas nuntempe en feliĉaj vivkondiĉoj, rapidu Haag'on, 
por serioze priparoli niajn novajn taskojn, kaj faru bonajn decidojn, 
kiuj donu al ni ĝustan direkton al unuanima laboro por la gloro 
de Dio kaj por la savo de la homaro. 


Antaŭ ĉio diskutu ankoraŭ unu, lastan, fojon la statutojn de 
IKUE, aprobu la Paris'an regularon: saĝe perfektigitan de Pro Poell, 
kaj donu ĝin al ĉiu IKUE-ano en manon. Ne okazu ripete, kio: 
strange okazis dum Nia Tria en Budapest, pri kiu oni devis legi 
ke „oni ne sciis, ke ekzistas Internacia katolika unuiĝo Esperantista“, 
ke IKUE havas oficialan organon „Espero Katolika“, ke eĉ la. 
prezidanto de iu katolika Ligo Esperantista menion sciis pri nia. 
organ1zaĵo. 

Elektu kaj aprobu la plej ĝustan tekston de niaj ĉefaj. preĝoj 
kiel oficialan, elektu ankaŭ komunan por ĉiuj IKUE-anoj insignon, 
komencu- konstrui la internacian unuiĝon de katolikoj, kin sola 
fortigos la homaron. Kion en Lourdes la eksplodo de tutmonda. 
milito kruele malhelpis al ni, tion nun efektivigu la unua postmilita. 
katolika kongreso Esperantista, Nia Sesa! 

Tralumu kaj fortigu, ho Sankta Spirito, la kongresantojn, 
Maria, la sanktega Sinjorino de la Espero. la reĝino de la Esper- 
antistoj, helpu “vin en ĉiuj viaj decidoj. Malgranda eble estos la 
nombro de tiuj, kiuj en Haag mem povos kanti elkore: „El ĉiuj 

landoj kaj el ĉiuj gentoj ni kunvenintaj Vin adoras, D?! Sed ĉie 
en aliaj landoj ni, devige hejme restintaj pro la malfavoraj por ni 
cirkonstancoj malhelpantaj" partoprenon en tiu grava kongreso, ni 
ĉeestos spirite, kaj hejme ni preĝos por vi, esperante, ke ĉiuj 
samideanaj fratoj en Kristo obeeme sekvos la tie montrotajn vojojn 
al nia bela alta celo. Pro F. Meŝtan, 


direktoro de „Espero Katolika“, 
prezidanto de. AKLE. 


Karaj gesamideanoj! 

Dankon alportu ni al Dio, ĉar denove ni povas unuigi niajn 
fortojn, denove povas unuiĝi niaj koroj. Nun, ĉar ni povas, ni ankaŭ 
faru, ni ankaŭ faros. 

Aliĝu ni kiel eble plej multaj al nia kongreso: tie ni festos 
la pacrevenon, tie ni retrovos nin, tie ni ankaŭ restarigos nian IKUE, 

La bonvolo de Pre Parker prezidantigis .min: la aprobo de 
mia Episkopa Moŝto permesis al mi, efektivigi tiun bonvolon: do, 
kiel prezidanto mi alvokas vin ĉiujn al niaj kongrestagoj, al niaj 
pritraktadoj, dankante Pro» Parker, ke li tiun ĉi fojon donas sian 
seĝrajton al mi. © 

Jen, gravaj aferoj postulas diskutadon: nia Regularo, la ĉef- 
regularo, la detal-regularo. 

Antaŭe la kongres-estraro devas fiksi kongres-regularon, kiun, 
mi esperas,, vi trovos en la venonta „E. K.“-numero, kiel vi trovas 
en la nuna numero la artikolojn de la ĉef- kaj de la detal-regularoj, 
pretigitaj por nia V$. | 

Studu vi, kiuj venos, por frate diskuti, la projektojn: sed, se 
eble, vi skribu kiel eble plej baldaŭ viajn faritajn rimarkojn, por 
ke la kongres-estraro Jam povu, se necese, formi sian juĝon pri ili. 
Relegu, mi petas, la vortojn de Pre Parker, cititajn en la Projekt- 
historio de Dr» Smulders, kaj ankaŭ, se vi havas temojn pritraktotajn, 
sendu, mi petas, por ke nia tagordo povu esti fiksata. 

Fine, vi preĝu, ke la. bona Dio benu niajn klopodojn, kaj Vi, 
ho Virgulino de l” Espero, apogu niajn preĝojn, por ke ĉio bone 
sukcesu ! 


Ĝis en Aŭgusto! i 
Gemert, Nederlando. Parohestro Poell. 


— 94 — 


La Regularo por IKUE. 


Jam por la Ve Kongreso de la katolikaj Esperantistoj, kies 
okazadon en la mondfama pilgrimurbo Lourdes en Francujo, la 
1232 ĝis la 172 de Aŭgusto 1914, malhelpis la eksplodo de la 
terura tutmonda milito, estis preparita la Regularo -por IKUE 
sur la bazo de la Paris'a. La projektita Statuto, jam publikigita 
en la Novembro-n? 1913 de „E. K.“ estis perfektigata de la 
tiutempa prezidanto de N. K., la pastro Lamberto J. J. M. Poell, 
parte laŭ proponoj kaj rimarkoj de la samideanoj Becker, D.o m- 
browski, Grodecki, Kozma, Lehner, Marquet, Pothast, 
Sammer k. a., kaj prezentata al la kongresontoj en la 1083 n° 
(Julio-Aŭgusto 1914) de „E. K.“ = 

Nun la -aŭtoro de tiu projekto, la prezidonto de la VP en 
Haag, Pre Poell, deziris, ke tiu sama Regularo-projekto 
ree estu publikigata en „E. K.“, por informi la samideanojn 
pri la artikoloj diskutotaj kaj kun aŭ sen ŝanĝo akceptotaj. Ni do 
citas el la supre nomita 'n° de „HE. K.“ 1914 sen la tie troveblaj 
klarigaj rimarkoj tiun proponitan Statuton, kies komenca formulo estu : 

„La ĝenerala kunveno de IKUE, pliperfektigante la regularon 
de la unua Parisa kongreso, okazinta la 132" de Aprilo 1910, 
akceptas jenajn statutojn.“ 


O I Nomo-kaj Sidejo. 
La en Pariso la 12" de Aprilo 1910 fondita, internacia ligo 
de Katolikaj Esperantistoj estas la Internacia Katolika Unuiĝo 
Esperantista (IKUE). 


La sidejo de IKUE estas la loko, kiun loĝas la Sekretario 
generala. 


HIL. Celo. 


IKUE celas kiel eble plej efike servi la interesojn de la, 
'katolikismo kaj de la katolikaro per Esperanto. 


\ 
III. Rimedoj. j 


Por atingi tiun ĉi celon IKUE uzos ĉiujn honestajn rimedojn ; 
precipe do: | 

l. Ĝi starigas naciajn aŭ regionajn- esperantistajn ligojn, laŭ- 
bezone de la (diversaj landoj; 

2. ĝi okazigos Kongresojn, por priparoli katolikajn interesojn ; 

2. ĝi faros enketojn pri diversaj movadoj, demandoj ktp., kiuj 
interesas la katolikismon ; 

4. ĝi ebligos la eldonon- de adresaro, revuoj, libroj kaj aliaj 
presaĵoj; 

5. ĝi fondos informejojn en ĉiuj landoj kaj en kiel eble 
plej urboj. 


OE zo 


IV. Anoj. 


Anoj de IKUE estas nur katolikaj Esperantistaj Ligoj, kies 
regularon aprobis la Estraro de IKUE, kaj kiuj estas pagintaj la 
kotizon. 

Ligo aliĝonta devas havi minimume 20 membrojn. 

En landoj, kie ne ankoraŭ ekzistas katolika Ligo, Katolikoj 
memstare povas aliĝi, kondiĉe, ke ili pagas la kotizon kaj abonis 
la oficialan organon. 


VA Oficiala Organo. 


La oficiala organo de IKUE estas ESPERO KATOLIKA, 
internacia, ĝis nun monata, gazeto, fondita de Pastro Em. Peltier. 


VI. Monrimedoj. 


La aliĝinta nacia aŭ regiona Ligo pagas minimume 10 spes- 
dekojn jare po membro. 

La memstaraj anoj pagas la abonmonon kaj minimume dudek: 
spesdekojn. 

La financa jaro komenciĝas la 129 de Januaro kaj finiĝas la. 
3122 de Decembro laŭ la Gregoria kalendaro. 

Almenaŭ tri monatojn antaŭ la ĝenerala kunveno la aliĝintaj 
ligoj devas esti pagintaj; la memstaraj anoj, koncerne la abonon 
al E. K., devas pagi en Januaro. 

Aliaj monrimedoj konsistas el gajnoj de vendaĵoj, el donacoj ktp. 


VII. La Internacia Komitato. 


IKUE havas internacian komitaton, konsistanta el la prezid- 
antoj de la aliĝintaj ligoj kaj el unu elektita reprezentanto de: 
ĉiu aliĝinta ligo. 

VIII. Ĉef-Estraro. 


Dum la ĝenerala jar-kunveno la internacia komitato elektas. 
el siaj membroj prezidanton, ĝeneralan sekretarion kaj kasiston, 
kiuj kune konsistigos la ĉef-estraron: ĉiujare renoviĝos unu ofico: 
la funkcio de kasisto en 1921, la funkcio de sekretario en 1922; 
la funkcio de prezidanto en 1923, kaj tiel en la sekvontaj Jaroj. 
La elirontaj funkciistoj estos reelekteblaj. La ĝenerala kunveno. 
krom tiuj ĉi tri elektos unstataŭulojn,. 


IX. Tasko de la Ĉef-Estraro kaj de la Internacia 
Komitato. 


La ordinara administrado kaj kondukado de IKUE fariĝas per 
la ĉefsestraro memstare. 

La internacia komitato prizorgos la plenumon de la kongresaj 
"deziresprimoj kaj kontrolos la agadon de la ĉefestraro kaj de ties 
funkciistoj. 

X. La Generala Kunveno. 


La ĝenerala kunveno de la internacia komitato okazos dum 
la internacia katolika kongreso de esperantistoj aŭ en kia ajn favora 
cirkonstanco, laŭ decido de l ĉef-estraro, supoze, ke en 1u jaro ne. 
okazus internaciaj katolika kongreso. 

La membroj de la internacia komitato rajtos “voĉdoni pri 
internaj aferoj, t. e. la aferoj de administrado kaj kondukado de 
IKUE, per tiom da voĉoj, kiom ili reprezentas po 100 aŭ po parto 
de membroj almenaŭ deksesjaraj kaj pagintaj sian kotizaĵon: neniu 
komitatano donas pli ol dek voĉojn. La ĝenerala sekretario fiksos 
la voĉnombron tri monatojn. antaŭ la kunveno. 

Pri ne-internaj aferoj oni voĉdonos po ligo. 

La decidoj estas valoraj post jeso de la plimulto de la voĉ- 
donantoj. Blankaj voĉdonoj ne valoras. 

Ĉiu internacia komitatano, kiu ne eblas partopreni la kun- 
venon, povos, kun permeso de sia ligo, transdoni siajn rajtojn al 
unu el siaj kunkomitatanoj. 


Xl. Detalara Regularo. 


. „Krom tiu ĉi Statuto la IKUE havas „detalaran regularon“, 
kiu aranĝas ĉion, kio devas esti difinita, por bone funkciigi la IKUE, 
kaj kiu nenion enhavas kontraŭe al ĉi tiu Statuto. 


| XII. Sanĝoj en la Statuto. 


La Statuto estas ŝanĝebla nur post la propono de la ĉef- 
estraro aŭ de 1/; de la internacia komitato. | 
Almenaŭ tri monatojn antaŭ la genekala kunsido la ŝanĝ- 
propono devas esti anoncata de la ĝenerala Sekretario en la oficiala 
organo. | 
La ŝanĝo nur efektiviĝos, se 2/, de la rajtigitaj komitat- 
anoj, Jesos. 


XIII. Ĉesigo. 


La ĉesigo efektiviĝos kun la postuloj de la antaŭa artikolo. 
Okaze de interkonsentita aŭ devigita ĉesigo la ĉef-estraro 
plenumas la likvidon kaj la disdonon de la posedaĵoj. 
5 4 
Ga X 
hd + 


«Alialoke en la “jam citita 10832 n° de „E. K.“ 1914 estis 
publikigata jena 
Detalara Regularo. 


Artikolo 1. 


Kiam en iu lando la abonintaro de E. K. estas de pli "ol 19 
personoj, IKUE klopodos interrilatigi ilin, por formi regionan aŭa 
landan ligon. 

Artikolo 2. 


Rilate al la kongresoj kaj al la informejoj IKUE 
stariĝos speciala regularo. 


Artikolo 3. 


Se IKUE intencas. fari enketon, ĝi klopodos tion pere de 
la regionaj aŭ landaj ligoj. La elspezoj de tiuj ĉi ligoj estos 
redonataj. | 


Artikolo 4. 


Krom la Anaj-Ligoj kaj la memstaraj anoj IKUE konas 
„favorantojn“, t. e. personoj aŭ ne esperantistaj ligoj, kiuj jare 
pagas minimume 5 Sm. Ilia nomo ĉiujare estas publikigota, almenaŭ, 
se ili mem ne’ kontraŭstaras, kaj, se ili esprimas la deziron, E.K. 
estas senpage sendata al ili, kondiĉe, ke ilia mon-dono estas almenaŭ 
la duoblo de la jarabono de E. K. Favorantoj, ne havante tamen 
rajton de voĉdono en la kunvenoj de IKUE, povas partopreni en 
la diskutado. 


Artikolo 5. 


Se eble, monhelpante la verkistojn, IKUE ebligos la eldonon 
de Katolikaj verkoj, revuoj ktp. 


Artikolo 6. 


La aliĝintaj ligoj pagantaj la kotizon, aldonu membroliston 
kiel eble plej kompletan, kun la adresoj kaj la metioj. 

Ankaŭ la memstaraj anoj en tiuj ĉi landoj, .kie ne estas 
aliĝinta ligo, anoncu sian kompletan adreson, sendante sian 


kotizon. | 


Artikolo 7. 

La kotizo, kiu estas minimume 10 spesdekoj jare po liga 
membro, kaj kiu po memstara ano estas minimume la abonmono 
de E. K. kaj plue 20 spesdekoj, en ĉiu ĝenerala kunveno 
de IKUE estas fiksata. = 

Oni pagos per poŝtmandato aŭ per rekomendita letero aŭ 
pere de la ĉekbanko. 


Artikolo 8. 


La ĉef-estraro, t. e., kune la prezidanto, la sekretario kaj la 
kasisto, aŭ iliaj anstataŭantoj, estu la rajtigito de IKUE tiel en, 
ordinaraj kiel en juĝejaj aferoj. 


Artikolo 9. 


La ĉef-estrara tasko estas la kondukado IKUE al ĝia 
celo (Il) per la rimedoj de art. (III) de la Statutoj, la preparado 
de la ĝenerala kunveno kaj la plenumo de ties akceptitaj deziroj. 


sm OO = 


Artikolo 10. 


La prezidanto direktu ĉiujn kunvenojn kaj li signu la 
oficialajn dokumentojn, kiuj ne apartenas al la ordinara korespond- 
ado de la sekretario aŭ de la kasisto. 

La ĝenerala sekretario estas la korespondanto por la 
ĉef-estraro, por la internacia komitato kaj por la ordinaraj IKUE- 
aferoj. Li havu la arĥivon kaj donu ĉiujaran raporton pri IKUE en 
la ĝenerala kunveno kaj en E. K. Li faru raporton detalan de la 
kunvenoj de la ĉef-estraro kaj de la internacia komitato. Li alvoku, 
rajtigita de la ĉef-estraro, la kongresojn kaj la ĝeneralan kunvenon. 

La kasisto, kontrolata de la aliaj ĉef-estraranoj, administru 
la en- kaj elspezojn: en E. K. li raportu pri la pagintaj kaj ne- 
pagintaj ligoj kaj memstaraj anoj. En ĝenerala kunveno li legu 
raporton de la kaso kaj prezentu budĝeton. 

La elspezojn por la kondukado kaj la administrado de la 
IKUE per la ĉef-estraro pagu la kaso de IKUE. 


Artikolo 11. = 


Tri monatojn antaŭ la ĝenerala kunveno la agendo 
estu publikigata de la sekretario, kun la nomoj de la internaciaj 
komitatanoj kaj ilia voĉnombro, en E. K. En la sekvanta monato 
la aliĝintaj ligoj rajtos proponi kandidatojn por la elironta 
funkciisto de la ĉef-estraro. La ĉef-estraro esploru, ĉu la kandi- 
datoj eble akceptos elekton, kaj la sekretario publikigu la alfabete 
metitajn nomojn en la lasta E, K.-numero antaŭ la generala kun- 
veno. Se me estas proponataj kandidatoj, la eliranto sen elekto 
restu en sia funkcio. En la ĝenerala kunveno okazos diskuto pri 
la kandidatoj, se pli.ol unu estos proponataj. 

Se Intertempe 1u funkciisto eksiĝos, la pli maljuna de la 
anstataŭuloj anstataŭas lin ĝis la ĝenerala kunveno, en kiu okazos 
elekto. 


La voĉdonoj pri personoj fariĝu skribe. 


Artikolo 12. 


Nek la aliĝintaj ligoj nek la memstaraj anoj rajtas kontraŭe 
stri la IKUE aŭ ĝian ĉef-estraron aŭ ĝian internacian komitaton 
per juĝa oficejo. 

i Artikolo 13. 


Ĉiu oficiala komunikaĵo de IKUE troviĝu en E. K. 

Aliĝinta ligo pagu du abonojn por siaj du internaciaj komitatanoj. 

Preteksto de nescio de iu oficiala komunikaĵo, en E. K. 
publikigita, ne valoras iam. 


Artikolo 14. 


Pri kazoj, pri kiuj ne decidas la statuto de IKUE aŭ 
tiu-ĉi detalara regularo, la ĉef-estraro decidas ĝis la generala kun- 
veno, kiu decidos en apelacio. 

Artikolo 15. 


Sanĝojn en tiu ĉi detalara regularo povos fari la internacia 
komitato kaj ankaŭ la ĝenerala kunveno, kondiĉe, ke la plimulto 
de la voĉdonoj deklaras la necesecon de la ŝanĝo. Samtempe la 
dato de la komenciĝo estos fiksita. 


Paroĥestro Lambert J. J. M. Poell, & 
Kongres-prezidanto.: 
e 


Sajnas necese, ke la proponitaj ĉi supre statuto kaj detalara regularo, 
videble rapide konceptitaj antaŭ la kunvoko al la Va dum la 1914a , estu 
redaktataj ankoraŭ laŭ la stilo kaj la ortografio de la tekstoj antaŭ’ 
la fina aprobo. Ambaŭ tekstoj prezentu sin perfektaj ankaŭ en tiu senco en 
ilia definitiva formo. Kompreneble la proponoj pri la kotizoj k. a. bezonos. 
konvenan aplikon al la nuntempa situacio. La Red. 


Historio pri la nuna Projekto de la Regularo 
de IKUE. 


En „HE. K.“ no 99, p. 270 (Oktobro 1913) oni povas legi resumon de ĉio, 
kio koncernas la klopodojn ĝisnunajn, por havigi al IKUE regule 
aprobitan kaj akceptitan regularon. 

Post kiam „Nia Unua“ en Paris 1910 ne havigis al ni tiun rezultaton, 
oni klopodis dum Nia Dua en Haag 1911, refari la aferon. La subskribanto 
fariĝis la prezidanto de elektita „Internacia komitato por la organizado de 
IKUE“. Ĉar miaj klopodoj tute malsukcesis, pro nelaboro de la aliaj, mi 
sciigis al „Nia Tria“, en Budapest 1912, mian eksiĝon kiel prezidanto de tiu 
komitato. En Budapest oni komisiis al kelkaj: personoj, verki projekton de 
regularo. Sed, pro la morto de Pro Richardson kaj la eksiĝo de Sro Knaapen 
kiel ĝenerala sekretario de IKUE, tiu afero estis prokrastata, kvankam kelkaj 
kompetentaj personoj jam laboris laŭ la komisio de la Budapesta kongreso. 

En „E. K.“ no 100, p. 295 (Novembro 19183) oni trovas leteron de la 
prezidanto Pro Parker kaj de la ĝenerala sekretario Pro Bianchini, en kiu la 
ĉef-estraro de IKUE komisiis al Pro Poell, tuj publikigi projekton de Regularo 
de IKUE, „por ke ĉiuj IKUE-anoj havu okazon, diri sian opinion pri ĝi. 
Tiel la demando de Regularo de IKUE bone estos preparita antaŭ „Nia Kvina“, 
en kiu oni povos fiksi kaj aprobi la definitivan “tekston kaj akcepti ĝin kiel 
oficialan Regularon de IKUE“. . 

Sub tiu letero estis presita la „Statut-projekto pri IKUE“ (p. 296—298), 
sekvita de rimarkoj verkitaj de Pro Poell. Li diris „Jen do projekto, pri kiu 
la legantoj de „E. K.“, la starigontoj de forta Katolika Liga, povos 
pridiskuti en la sekvontaj numeroj de nia ŝatata periodiko; ankoraŭ naŭ 
monatojn ni havas antaŭ Nia Kvina, sufiĉe da tempo, por bonege sciiĝi pri 
ĉiuj opinioj“. 

En „E. K.“ no 101, p. 3831 (Decembro 1913) oni trovas „Leteron de 
Nia Prezidanto“, Pro Parker, en kiu li dankis Pron Poell kaj konstatis, ke 

tiu prave diris: ankoraŭ naŭ monatojn ni havas antaŭ Nia Kvina. „Mi do 
konsilas kaj petas, ke vi serioze ĝin pripensadu kaj (kiel eble) diskutu kun 
viaj amikoj. Okaze, ke vi me ŝatas aŭ eĉ malaprobas ion aŭ- en la jam 
aperinta Generala Regularo aŭ en la aperonta „Pli detala Regularo“, mi jen 
petas, ke vi ĉi tiun malaprobon (kun kialoj, sugestoj kaj plibonigoj ktp.) 
sciigu al la katolika Esperantistaro pere de „E. K.“ Konservadi esprimon 
„de malfavora kritikaĵo ĝis la lasta momento — ĝis la venonta 
kongreso — estus almenaŭ absurdaĵo. — Foren tiu penso. Do, 
se vi silentados, ni konkludos, ke vi aprobas la projekton.“ 

(En tiu letero de Pro Parker troviĝas ankoraŭ jenaj vortaj: „Kiel 
' prezidanto de IKUE mi jen alvokas vin: organiziĝu,starigu naciajn 
Ligojn kaj tiam antaŭen kiel fratoj, mano en mano. Antaŭen ĉiuj — 
Polo kaj Ruso, Franco kaj. Germano, Italo kaj Afrikano kaj Aŭstrujano, His- 
pano kaj Amerikano, 'Anglo kaj Irlandano ktp. ....Do, ni estu fratoj ne mur 
nome sed kore.“) 

En „E. K.“ no 102, p. 113 (Januaro 1914) troviĝas denove letero de 
nia prezidanto Pro Parker pri temoj pritraktotaj dum „Nia Kvina“. Li fine 
aldonis: , „Sed kompreneble, nia nuna devo estas, ordigi nian propran domon 
kaj do ni devas atentigi vin, ke, por diskutadi aferon de la Regularo, 
ni mepre devas havi sufiĉe da tempo. Pro tio estu la temo kiel 
ajn grava aŭ diskutinda, ĝi flankeniĝos, se la intereso de la 
Regularo tion postulas.“ 

Fine, en „E. K.“ no 108, p. 254 (Julio-Aŭgusto 1914) oni trovas la 
definitivan tekston de la Statuto, post kiam Pro Poell atentigis 
elojn kritikojn kaj rimarkojn. Li motivigis samtempe ĉe ĉiu ĝia artikolo, pro 
kio' ĝi estas tiumaniere redaktita, kaj dankis la personojn, kiuj kunlaboris al 
la starigo de la definitiva teksto. Li konkludis, ke en tiu formo „la Statuto 
ne ofte bezonos ŝanĝojn: la aferojn, kiuj necesigi povas la ŝanĝon, ni elprenis 
-kaj kunmetis en Detalaran Regularon“. La teksto de tiu „Detalara Regularo“ 
(regularo pri detalaĵoj, pri flankaĵoj) estas trovebla sur p. 265—276 de la 
Jus citita no de „E. K.“ 

Jen, ĈIO estis preta, por esti aprobata de „Nia Kvina“ en Lourdes, 
122 — 17a de Aŭgusto 1914... kiam la terura mondmilito eksplodis kaj 
malebligis niajn pacajn laborojn. 

La tasko de nia Va nun estas farota de „Nia Sesa“ en Haag 
15a — 16a de Augusto 1920. Ĉio jam zorge estas preparita, mankas nur la 
dumkongresa oficiala aprobo. 

Ni lernu el la malbona mondmilito la bonan lecionon, kiun ĝi donis: 
Ve, al tiuj, kiuj malzorgas. la organizadon eĉ de ŝajne sensignifaj detalaĵoj — 
ili estas venkataj de tiuj, kiuj estas organizitaj, atentante eĉ la plej malgrandan 
kaj flankan detalaĵon, dum ĉiuj discipline faras sian devon. 

Ni forlasu, laŭ tiu leciono, la senfruktan kaj pereigan malorganizecon, 
sed starigu fine la regule faritan Regularon dum Nia VIa kaj obeu ĝin 
discipline. Tiam IKUE florados kaj venkos kiel unu taŭga paca armeo. 

La kongres-sekretario-kasisto. 
Dro Smulders. 

Nia Kongres-Kanto. 
Antikva Eklezia Kanto. 


Ekzistas belega kortuŝa, mirinde dolĉa antikva eklezia kanto. 
Eble pli bone ol iu nova verko ĝi estus taŭga, iĝi nia popol- 
kanto, ĉar ĝi tiom delikate esprimas niajn vere Kristanajn sent- 
ojn de Frateco, kiu ne estas ja „nova sento“ sed antikva, ĉiam 
vivanta, neniam eluzita. La muziko estas tre simpla kaj efikas 
impreson neforgeseblan. Ĝi do fariĝu nia Kongreskanto kaj por tiu 
ĈI celo mi ĝin tradukis. Jen la teksto: 


Kie karitat kaj amo, tie Dio estas. 
Unuigis nin la amo je la Kristo; 

Ni en ĝi ĝojiĝu kaj ni ĝin ĝuadu. 
"Timu ni kaj ni amegu Dion vivan, 
Kaj korege ni nin amu kaj sincere. 


Kie karitat' kaj amo, tie Dio estas. 
Kiel do ni unuiĝis ĉiuj korpe, 

Tiel ni spirite nin ne dividiĝu. 
Cesu malpaciĝo «ĉiu kaj disputo 
Kaj en nia mezo estu Kristo-Dio!! 


Kie karitat' kaj amo, tie Dio estas. 
Kaj eterne ni kunvidos kun la ĉielanoj 
La esencon Vian gloran, Kristo-Dio, 
En la ĝojo senmezura kaj bonega 
Dum senlimaj ĉiamdaŭraj eternaroj. 


Amen. 


Dio donu, ke la spirito de tiu kante estu aŭ iĝu kaj restu la 
vera spirito de la kantantoj, ke ili vere esprimu per tiuj kahtvortoj 
proprajn siajn sentojn internajn! Kia feliĉo estus tio.. 


Gemonde Wouter Lutkie, 
(Nederlando). sacerdoto. 


La tradukitaj tekstvortoj estas bone aplikeblaj al malnova eklezia 
melodio. Ni do havus tute preta nian historian Kongreso-kanton el la lando 
de la kongreso mem. Eble interesos la legantojn ankaŭ jena traduko rima 
de tiu bela kanto: 


Kie amo kaj karit’, tie estas Dio. 
Amo unuigu min, Kristo-am' en ĉio: 
Ni per ĝi ĝojadu, 

(Gin ni finĝuadu. 

Timu ni kaj amu nur Dion vivan vere, 
Reciproke amu ni nin el kor' sincere. 


Kie amo ' kaj karit’, tie estas Dio. 
Kiel unuigis nin korpe Eklezio, 
Tiel ni spirite 

Ja unuigite 

Plu ne malpaciĝu do; kaj: disput” forrestus 
Meze ĉiam inter ni Kristo- Dio estu! 


Kie amo kaj karit', tie estas Dio. 
Kun la ĉielanoj ni estw familio ;: 
Ni kun ili vidu 
Kristo-Di7), Vin, gvidu 
Nin en Via regno do al ĝojeg' anima, 
Kiu por ni daŭru: ja en etern' senlima. 

Amen, 

J. Sch.. 


i 


Sama Insigno Esperantista por Ĉiulandaj 
Katolikoj. | 


La propono prezentita de Se B. Ulm en la Aprilo-n9 de: 
„E. K.“ estas ne Iu ,nova afero. Jam antaŭ la [>è internacia kat 
Esperanto-Kongreso en Paris, 1910, Pre J. Čoll el Hispanujo: 
esprimis la opinion, ke dum tiu kongreso OBI devus pritrakti tiun. 
demandon, kaj li faris tiucele jenan proponon: meti en la kvinpintan: 
verdan stelon la sanktan signon de la kruco — la veran signon de 
katolikismo, aŭ la komencliterojn de Katolika Unuiĝo Esperantista :: 
KUE. Per tio la .kata Esperantistoj, montrus, ke la verda stelo- 
Esperantista ne estas framasona sed katolika insigno. 

La tiutempa redakcio de „E. K.“ respondis post. tiu propono: 
Nia bonega amiko P"9 Coll tre lerte pruvis, ke la kvinpinta stelo- 
apartenas al ĉiuj; al katolikoj kaj al ne- -katolikoj; precipe pro tio 
ne ŝajnas aprobinda lia projekto, „malsanigi“ nian stelon. Tion fari, 
estus, ŝajni pravigi la diron de niaj kontraŭuloj, ke la verda stelo 
estas masona signo. Ni do konseryu nian verdan stelon tian, kia 
ĝi estas. Sed kiel speciala signo de Katolika Unuiĝo ni povus ĝim 
alpendigi al rubando havanta la papajn kolorojn (blanka-Ĥava), kiuj, 
estas, kun la Esperanta koloro, la plej internaciaj kaj la plej 
katolikaj“ 

Efektive, la anoj. de la I? internacia kongreso de Esp») kato- 
likoj portis sur la brusto la. kongresan signen: Esperantan stelon 
pendantan je pape kolora rubando. (Hi. K. 1910, nJ 63 kaj 64). 

Nova do estas nun nur la propono: meti en la verdan stelon. 
la literojn E. K. anstataŭ la literoj tiutempe proponitaj KUE — se- 
oni ne preferos, konservi nian verdan stelon, kia ĝi estas. En tiu 
okazo ja estas dezirinde, pendigi, almenaŭ dum kongreso, la stelon 
sur blankaflava rubando. 

Certe la „Sesa“ en Haag agos bone, havigi unuecon ankaŭ 
en tiu afero. Unueco, ankaŭ. en malgrandaj; aferoj, fortigas. 


P.F,M. 

Pri unueca teksto de niaj cefaj katolikaj preĝoj. 


Kun granda intereso mi legis la artikolon pri unueca teksto 
de preĝoj. Ankaŭ mia opinio estas, ke kiom eble la teksto devas 
imiti la latinan formulon. Tial mi preferus en „Patro nia“ la vortojn: 

„ŝuldojn“ kaj „ŝuldantoj“. En Kredo: Mi kredas en Dio, kio ne 
estas la sama kiel: Mi kredas Dion == Mi kredas tion, kion diras 
Dio (? La Red.) En „Ave Maria“ mi legus: plena je graco. 


Kun, saluto 


Fr. Wynandus, Tilburg. 


En la 18 n° de „E. K.“ 1920 mi proponis, ke estu eldonata 
preĝareto, enhavanta la ĉefajn katolikajn preĝojn, kies esperantigita 
teksto estu aprobata de la Eklezia aŭtoritato kaj akceptata kiel 
teksto oficiale uzota de ĉiuj katolikaj Esperantistoj dum iliaj 
Kongresaj Diservoj. 

Plue, mi proponis, ke eni akceptu kiel oficialan la tekston 
en la „Katolika Preĝaro“, eldonita 1907 de Emilio Peltier, kun 
„Imprimatur“ de Mro Renou, ĉefepiskopo de Reims. 


Jen tru teksto, en kiu estas ŝanĝita en „Patro Nia“ nur la. 
wortformo „sanktiĝu“ en „sanktigata estu“, kiu estas pli perfekta 
traduko de la Latina formo „sanctificetur“ (greke: oyia(lodnroo): 

„Patro nia, kiu estas en la ĉieloj, sanktigata estu via nomo. 
Alvenu regno via. Fariĝu volo via, kiel en la ĉielo tiel ankaŭ sur 
la tero. Panon nian ĉiutagan donu al ni hodiaŭ. Kaj pardonu al ni 
-ofendojn niajn, kiel ni ankaŭ pardonas al niaj ofendintoj. Kaj ne 
konduku nin en tenton, sed liberigu nin de l’ malbono. Amen.“ 

„Saluton, Mario, gracoplena ; la Sinjoro estas kun vi: Vi estas 
benata inter la virinoj, kaj benata estas la frukto de via karno, 
Jesuo. — Sankta Mario, Dipatrino, preĝu por ni pekuloj, nun kaj 
en la horo de mia morto. Amen.“ 

„Mi kredas en Dio, Patro ĉiopova, Kreinto de l' ĉielo kaj de 
P tero. Kaj en Jesu-Kristo, lia unika Filo, nia Sinjoro: kiu estas. 
konceptita el la Spirito Sankta, naskita de Mario virga, suferinta 
sub Poncio Pilato, krucumita, mortinta, kaj entombigita: malsu- 
preniris al inferoj; la trian tagon reviviĝis el mortintoj ; supreniris 
al ĉieloj, sidas dekstre de Dio, Patro ĉiopova: el kie li venos por 
juĝi la vivantojn kaj la mortintojn. 

Mi kredas en la Spirito Sankta, la sankta Eklezio katolika, 
la komuniĝo de ľ Sanktuloj, la pardono de ľ pekoj, la reviviĝo de 
TP karno, la vivo eterna. Amen.“ 

Por ke ĉiu katolika Esperantisto posedu tiujn preĝojn, ni 
presigis ilin ankaŭ aparte sur 4-paĝa folieto sub la titolo: No. 1, 
Katolikaj Preĝoj kaj Kantoj, en forme, kiu ebligas, enmeti 
la folieton facile kaj laŭbezone en nacilingvan preĝlibron. 


— 

Al la tri ĉefaj preĝoj estas: aldonitaj la Kristana saluto :: 
„Laŭdata estu Jesu-Kristo. Ĝis eterne. Amen.“ — plue, la kruco- -signo- 

kaj la doksologio kun la kompleta formo de: la artikolo. Ĉar preĝoj: 
havas ĉiam en si ian solenecon, tiu formo estas la deca. Do: „En. 
la nomo de la Patro, kaj de la Filo, kaj de la Sankta Spirito.. 
Amen,“ „Gloro al la Patro “kaj al la Filo, kaj al la Sankta. 
Spirito. Kiel” estis komence, kaj nun, kaj ĉiam, kaj en centjaroj de 
centjaroj. Amen.“ 

La signoj estas metitaj laŭ la Roma Breviario.“) Plue estas 
aldonita la mallongigita traduko de la himno Te Deum, kantebla. 
laŭ Germana melodio. 

Se tia formo de preĝfolietoj plaĉos al la katolikaj gesam- 
ideanoj, ni presigos ankoraŭ aliajn komunajn preĝojn kaj kantojn, 
laŭbezone uzotajn dum niaj Diservoj, kaj tiamaniere ni povos krer 
iom post iom praktikan preĝaron kaj kantaron. 

Alilandaj katolikaj gesamideanoj estas petataj, alsendi afable- 
al ni tekstojn el iliaj landoj, por ke la intencita katolika preĝaro- 
kaj kantaro fariĝu vere internacia. 

Rimarko: La 13 numero de la aparte presitaj : ; preĝfolietoj, 
estas ricevebla ĉe la administracio de „Espero Katolika“ en Wien, 
VII-a, Kaiserstrasse 10. — Prezo por 60 ekzempleroj, 5 Sm. 


pro F. M. 


f 


Apologiajoj. 


El: Lebensweisheit in der Tasehe (Vivosaĝo en poŝo) de Pre pro 
Alb. M. W eiss, O. Praed., esperantigis J. Sch., Wien. 


La honoro de Dio, celo de la kreo. 


Post demando, por kio Dio. kreis la mondon, respondas la. 
Sankta Skribaĵo: „Ĉion faris la Sinjoro por si mem.“ (Sent. 16, 4.) 
Dio mem diras per la profeto: „Ĉiun, kiu. vokas mian nomon, mi 
kreis por mia honoro.“ (lIs. 43, 7.) 

Sed kio, se iu rifuzas, servi al Dio? Ĉu tiu ne malhelpos. 
honoron de Dio? Post tio ree respondas la vorto- de Dio: „La. 
Sinjoro faris ĉion por si mem, ankaŭ sendiulon por malbona tago- 
(Sent. 16, 4). 

En tiuj tri frazoj kun mirindaj, simpleco kaj klareco estas. 
dirita la vero pri la tuta tiom malfacila demando. 

Oni komprenas, ke Dio ne povas serĉi celon sub li mem. 
Por siaj faroj li do nur sin mem povas havi kiel celon antaŭ la. 


*) Pri la formoj Jesuo aŭ Jezuo ka: Mario aŭ Maria ne ankoraŭ. estas 
dirita la lasta vorto; sed estas dezirinde, ke: ankaŭ en la skribmaniero. de tiuj: 
kaj aliaj sanktaj nomoj unueeo: estu. akirata. 

okuloj. Sed li posedas ĉion abundege. Li ja povas nenion serĉ 
atingota por li mem, do, li ne povas agi pro celado sed nur pro- 
amo, ne, por ricevi amon, kiun li ja posedas jam en si mem, sed 
sole nur, por doni amon. 


Tial nur unu celo de lia agado eksteren estas pensebla, kaj 
tiu estas: ke li komuniku sian amon al aliaj. objektoj, la trezorojn 
de lia boneco kaj de lia majesteco malfermu ankaŭ por estaĵoj: 
ekster li. Ĉar ne ekzistis tiaj, li kreis ilin por tiu celo. La 
motivo, kial li ekzistigis kreitaĵojn, do estis propra lia amo, kies 
ĝuon li volis akiri. La celo, por kiu l ilin kreis, estis. ke ili 
fariĝu pruvoj pri la boneco de Dio, per aliaj' vortoj, ke ili sciigu 
la honoron de lia amo. Li same tiom malmulte povis intenci celon 
ekster li, kiom malmulte li povis trovi ekster li motivon por kreo. 
Kreante, li ne povis elpaŝi el si mem, ĉar, kien li estu iranta aŭ 
celanta, li, kies esenco estas senfina? Li nenion povis forlasi, ĉar, 
estante li mem ĉio, li devus forlasi sin mem. Li do por motivo 
kaj celo devis resti en si mem. 

Sed ankaŭ liaj kreitaĵoj restas, kreite, en li; ili ne povas 
trovi lokon, kie li ne estas. La motivo de ilia estigo estas la amo- 
de Dio. La forto, en kiu ili ekzistas, estas la abundo de donoj, 
kiujn ili ricevis de tiu amo; el si mem. ili neniom posedas; nur 
kiom da tiuj ili portas sur si, tio tenas ilin super la abismo de 
nenio, el kiu: ili estas tiritaj. 


Fine, la celo, por kiu Ili ekzistas, estas, ke ili per la abundo 
de trezoroj ricevitaj sciigu pri la boneco de Dio, kaj ke ili sciigu 
pri lia honoro, tirante, ili mem, propran utilon el tio, kaj ne nur 
sian utilon sed ankaŭ sian honoron. 


Se iu uzas la donojn ricevitajn por si mem tiel, kiel estas. 
ila kaj lia propraj naturoj kaj destinoj, la amo de Dio fariĝas 
propra lia feliĉego, kaj la glorigo de Dio fariĝas por li mem la 
plej alta honoro. Do, samo rezultas, ĉu oni diras: ni estas kreitaj, 
por servi al Dio kaj glori lin, aŭ, ĉu oni esprimas tion tiaman1ĉre.: 
nia destino aŭ ekstrema nia celo estas nia feliĉego. Ambaŭ estas. 
veroj, ĉar unu ne estas disigebla de la alia. 


Sed, kiam iu kreitaĵo rifuzas laŭ la donita al ĝi forto de: 
libera volo, plenumi la intencojn de Dio, malgraŭ tio ĝi restas 
rezultaĵo de Dio-amo kaĵ eĉ pli ĝuste plenumos la honoron de Dio; 
ĉar, kio povas esti pli gloriga ol, kiam fine evidentiĝas, ke la 
malŝpara amo de Dio ne estas redukciita de homa malico kaj, ke 
liaj; intencoj eĉ de la plej granda potenco, kiun havas kreitaĵo, ne 
estas nuligeblaj ? 

Tial ankaŭ pri malbono la celo de la verkoj de Dio restas. 
sama, kia ĝi estis pri ĉiuj kreitaĵoj. Nur, ke tie ĉi fine neniu brilo- 
de la honoro de Dio falas sur la obstinulon, kaj tial la Skribaĵo- 
nomas la rezulton por tiu: tago malbona, ĉar la amo de Dio per 
propra lia kulpo ŝanĝiĝos je li en malfeliĉegon kaj la honoro de- 
Dio en honton por li. 


Dum tiu ĉi konsidero ni ne povas fari alion ol admiri la 
„mirindan unuecon kaj en si fermitecon de kredula percepto pri la 
mondo. Ĉiam ĝi estas samo: motivo kaj celo, komenco, daŭro kaj 
“fino. La agado de Dio estas lia honoro, lia amo estas nia feliĉego, 
lia honoro estas nia honoro. Dio volas neniun servon, dum kiu ni 
ne servas al ni mem, neniun glorigon, per kiu ni ne glorigas nin 
mem, Li partumis — oni povus diri — sian sorton kun ni, laŭ tio, 
kiom dependas de li. Estas nur kulpo de homo, kiam tiu maltrafas 
sian celon. Kaj li maltrafas ĝin, kiam li Dion maltrafas. Kiam li 
(forĵetas Dion kiel celo por li, propran sian celon li forĵetas. Kiom 
da servo li al Dio forprenas, pri tiom li trompas sin mem. Aŭ, 
por diri ĝin pli ĝuste, li nur forprenas al propra sia feliĉego. 
kaj honoro, kion li fine devas ree doni, devigite, al la honoro 
-de Dio. 

Do, estas kaj restas vero, kaj la malbonuloj ja la plej multe 
servas ateste por tiu sentenco : Cion la Sinjoro faris por propra 
lia honoro. 


Ni gvidu el Antaŭjugujo Esperantujon ! 


„Ho, ke la pastraro de nia sankta Eklezio estus komprenanta 
la gravecon kaj la utiltcon de tutmonda revuo! Tamen, pli volonte, 
ol kunlabori praktike, la plej granda parto metas la kapon en 
la sablon, por ke ili ne estu vidantaj la sukceson kaj praktikecon 
de Esperanto kiel ilo, bonega, por interrilati, unuigi kaj por defendi 
nian Eklezion. 


Pli volonte ili ŝlosas la orelojn, ol aŭdi la triopan voĉon de 
nia papo kaj du kardinaloj van Rossnm kaj Pifil. 

Pli volonte ili migradas en Antaŭjuĝujo kaj flatadas ilian 
propran opinion malpraktikan. ` 

Ho, ni ne kulpigu! Ĉu ni mem ne trabatalis la saman monton 
«de antaŭjuĝoj, antaŭ ol atingi la belan Esperantujon ?“ 

Kiu el ni ne subskribos tiujn plendajn vortojn de nia kara 
or Heilker en letero al la redaktoro de „E. K.“? Kaj kiu ne 
volos helpi, kontraŭbatalante tiujn antaŭjuĝojn kun kajero de „E. K “ 
en mano? 

Ĉu ekzistas por tio pli simpla batalilo P 

Himno pri ĉielo. 
Originale verkita de K. Myslik, paroĥestro en Rauchenwarth, 
Malsupra Aŭstrujo, 


Elprenis brilan diamantgrifelon 
Serafo el lazurkolora skarp' : 

Li volis verki himnon pri ĉielo, 
Kantonte ĝin je orokorda harp”. 


Kaj jen li ĉerpis majestegan temon 
El la eternfluanta artofont', 

Li prunteprenis fajran versoskemon 
De ritma astro sur la horizont. 


La tag- kaj noktfinantaj ĉielruĝoj 
„inspiris la ideon de la rim”, 

La melodion do la ravaj unuiĝoj 
De sferoj moviĝantaj tra l senlim’. 


La plej juvelajn dirojn la serafo 
Aranĝis el anĝela vorttrezor”: 
Sentencojn ardajn kiel brula lafo, 
Kaj arteflugajn kiel meteor'. 


Kaj lia ditiramba alelujo 

Devenis el anĝela brevier”, 

Sed ke ĉielon nomis li „patrujo“, 
Jen, tiun vorton lernis li sur ter. 


La Bona Koro Esperantista. 


Ni raportis en la Aprilo-ne de „E. K.“ pri bonkoraj mon- 
donacoj senditaj al ni post nia alvoKo en la Marto-n? kun la dediĉoj:: 
„Helpo por infanoj, kiuj suferas pro malsato“, kaj „Helpo por 
Aŭstrujaj Katolikoj“. Sume alvenis ĉe ni ĝis nun K 158.80, kiujn 
ni transdonis al „Karitashaus“, la centro de la katolika karito en. 
Wien, kun. klarigo pri la kielo de la ricevo. 

En germanlingva dankletero la direktoro, S$' R. Fŭrlinger, 
sciigis nin, ke la mono estas transdonita al la kard.-ĉefepisk. Dro 
Piffl kielt. n. „rapida helpo“ per „Katholikenhilfe“ (Katoliko-helpo)- 
al personoj prizorgataj pro malriĉeco. 

Samtempe. la direktoro esprimis sian admiron, ke Holandaj 
kaj Anglaj koroj estis tuŝitaj de Esperantlingvaj alvokoj: nova pruvo- 
de internacia solidareco de ĉiuj katolikoj, pli intensigita per neŭtrala 
lingvo. 

Okaze de tiu esprimo de danko la direktoro deziris al la. 
revuo „Espero Katolika“ plej bonan progreson kaj plej grandan 
disvastiĝon. | - 


IT. 


— 108 — 


Tra Austrujaj Abatejo]. 
l (Daŭrigo.) 

La unuaj notoj pri slernejoj ĉe aliaj abatejoj devenas el la 
1327 kaj la 142 centjaroj. Ankaŭ samordenaj. monahinoj instruis en 
“Gottweig, Klosterneuburg, Admont kaj Nonnberg-Salzburg. Dum 
Mezepoko la abatejoj estis devigitaj, zorgi ankaŭ por instruado de 
la vilaĝanaro de apartenantaj al ili parohoj, kio evidentiĝas el multe 
da Mezepokaj dokumentoj. Per eklezia influo post la tempo de 
Reformacio la tradicia spirito por edukado de infanaro ricevis novan 
instigon.: Depost la 172 centjaro preskaŭ ĉiuj abatejoj posedis latin- 
lernejojn, la praulojn de niaj gimnazioj. 

En Wien la gimnazio de la Skotlandaj Benediktanoj havas 
specialan renomon. Jam dum la 163 centjaro estis tie edukejo por 
nobelaraj knaboj kaj bonfama muziklernejo. La abato Fetzer (f 1750) 
eldonis specialan studoprogramon por ĝi. Samamdhiere la Melk”aj 
monahejestroj subtenis propran gimnazion. En Seitenstetten la 
malnova latinlernejo dum la 1814 aliformiĝis en gimnazion. 

En Kremsmünster la monahejestro Buechauer ( 1669) ampleks- 
igis la lernejon; de la 1744 ĝis la 17897 ekzistis tie, laŭ la modelo 
de la kavaliredukejo en. la Bavaruja abatejo Ettal, ankaŭ kavalira 
instituto, kie oni traktis la matematikajn kaj la natursciencajn fakojn, 
la nacilingvon kaj sportojn. Tiu instituto estis la unua tiaspeca en 
Aŭstrujo. La Sta Paŭl'aj Benediktanoj, veninte tien el Sta Blazio en 
‘Germanujo dum la 18098, malfermis gimnazion, kiu nuntempe estas 
unu el la plej eminentaj edukejoj en Aŭstrujo. Marienberg kaj 
Neustift posedas gimnaziojn en Meran kaj en Brixen. La Braunau'a 
gimnazio devenas el la 16242 , Hohenfurth, Ussegg kaj Tepl puzorgis 
gimnaziojn en Bohemujaj urboj. El ceteraj abatejaj precipe la 
latinaj lernejoj en Admont, Sta Lambrehto, Garsten, Mondsee, 
Strahov k. a. estis tre vizitataj, Nuntempaj institutoj estiĝis en 
Wilhering, Fiecht kaj Mehrerau. 
= Frukto de la aktiva ordenvivo estis la fondo de la Benediktana 
universitato („Alma Benedictina“) en Salzburg, kiu floradis de la 
16233 ĝis la 18102 kaj eliris el la antikva latinlernejo ĉe Ste Petro. 
Gi ricevis de la imperiestro la privilegion, doni la kvar akademiajn 
„gradojn. Tie instruis profesoroj el la abatejoj Sta Petro, Michael- 
beuern, Admont, Garsten; Gleink, Kremsmünster, Mondsee kaj Melk. 
La ideo de la eminenta abato LObel en Braunau (F 1751), fondi 
nobelaran akademion kaj Benediktanan universitaton en Praha, estis 
malhelpata de tiutempa milito. En akcelado de popolinstruo en 
Aŭstrujo partoprenis precipe la abato Rautenstrauch en Braunau 
(t 1785). Krom li kelkaj aliaj abatoj havis tiutempe grandan meriton 
por popolaj lernejoj; ekz. la abato Spindler en Kremsmünster 
verkis dum la 1600? statutojn por tiea lernejo; Bessel (f 1749) 
fondis popolan lernejon en Gottweilg. 

Kiel dum la pli frua tempo, tiel ankaŭ nuntempe ordeno- 
membroj instruadas en mezrangaj lernejoj kaj ĉe universitatoj. La 

monaĥejaj kandidatoj ricevas sian teologian instruon en la internacia 
Benediktana kolegio St" Anselmo en Roma aŭ en la abatejoj Heiligen- 
kreuz, Klosterneuburg, Sta Floriano, Tepl aŭ Seckau. 


La Benediktana abatejo Admont en Stirio. 


Koncerne la flegadon de artoj, dum Mezepoko preskaŭ nur 
ekleziaj produktaĵoj estas konstateblaj; sed ankaŭ post tiu tempo 
tiaj prefere estis verkataj. Gis la fino de la Romana stilperiodo 
monahoj estis la ununuraj artistoj, kaj ili konservadis, kvankam: 
depost la 1300 multe da laikaj artistoj ekzistis, grandan influon 
je artflegado. 

Antaŭ ĉio en arhitekturo monaĥoj produktis gravajn kon- 
struaĵojn, kies stilon ili detaligis laŭ la diversaj landoj kaj tempoj. 
Konstruante siajn abatejojn, Benediktanoj produktis tipon kun ĉiama 
valoro, kies unua ekzemplo estas videbla sur la trovita plano de 
St Gallen el la 92 centjaro. Inter la detaloj arhitekturaj la pordegoj 
speciale estis sub diversaj influoj. La Skotlandaj, kies centro sur 
la kontinento estas la Jakob-abatejo en Regensburg, forlasis la 
ĝistiaman Lombardan stilon kun „leonoj, portantaj kolonojn, skulpt- 
aĵoj kaj multkoloraj marmoroj (la pordegoj en Innichen, Millstatt 
aŭ Sta Petro), uzante la Normanan manieron de ornamo (zigzagaj, 
rombaj kaj aliformaj ornamaĵoj), kiu ankoraŭ nuntempe estas videbla 
en la eks-abatejoj Klein-Mariazell kaj Trebitsch. La lasta stilformo 
de Romanaj pordegoj montras influon de Francujo. La graveco de 
la eks-abatejo Hirsan por pregejkonstruo (fasado kun du turoj kaj 
kripto) estis universala en Mezeŭropo. Multe da abatejaj preĝejoj 
malaperis aŭ aliformiĝis laŭ aspekto per posta =stilmaniero; nur 
Gurk, Seckau, Innichen kaj Millstatt konservis la originan formon. 
Same nur kelke da kvarangulaj koridoroj ekzistas ankoraŭ (en 


Nonnberg kaj en Millstatt). Pro L. Koller, O.S.B. 

Movado de Esperanto. 
VI? Internacia Katolika Kongreso de IKUE. 


Hago (Nederlando), 15> — 163 de Aŭgusto 1920 
kaj 

Katolikaj kunvenoj dum la XII» Esperanto-kongreso 

Hago, 82 — 153 de Aŭgusto 1920. 
Dua Komuniko. 

Permesu, fari kelkajn antaŭrimarkojn. 

Sendube mia Kongreso havas ĉiuflanke grandan gravecon, 
precize nuhatempe. 

Sajnas, ke post la mondmilito fine la internacilingva'demando 
alvenis: al tiu grava periodo, en kiu la homaro, la AN opinio, 
estas formetonta siat dubon pri la nura ebleco artefarita 
helplingvo» kiel internacia lingvo kaj en kiu ĝi estas konvinkota. 
pri la utilo, kiun la enkonduko de internacia lingvo alportos al la 
mondkulturo. 

Certe estas, ke la demando pri unu mondhelplingvo — pro 
la fariĝanta „Ligo de la Popoloj“ — sin trovas en tre aktuala 
stato. Tiu demando eniris novan fazon per la fakto, ke la Danuja 
registaro sendis oficiale proponon al la, registaroj de la aliaj landoj, 
por pritrakti en la parlamentoj la eblecon, enkonduki unu inter- 
nacian helplingvon en la; interrilatojn tutmondajn. 

Eble baldaŭ do estos starigata „ia por ĉiuj aŭtoritata kaj 
nedisputebla instituto“ (Fundamento de Esperanto, Antaŭparolo 
p. VIB, do ia instituto, plene kompetenta, kies lingvan proponon 
ĉiuj povos plenkonfide akcepti. 

Montru do ni per nia kongreso, ke nia lingvo vivas la plenan 
lingvan vivon ankaŭ inter la katolikaro tutmonda, kaj ke ĝi estas 
tute taŭga al nia speciala celo. 

Kiam nia kongreso brile sukcesos per la ĉiumaniera parto- 
preno de ĉiulandaj katolikoj, kaj kiam ni tiel donos la pruvon, ke 
tia lingvo — kies eblan enkondukon la parlamentoj pritraktos — 
jam praktike estas uzata en ĉiuj katolikaj rondoj sub la beno kaj 
aplaŭdo de ekleziaj Aŭtoritatuloj — tiam ni silentigos per nova 
klarvidebla fakto la malamikojn de nia Religio, kiuj kalumnias ĝin 
per la malnova aserto, ke ĝi estas kontraŭa al la vera progreso. 

Nia kongreso estas ankaŭ multsignifa pro la fariĝanta „Kato- 
lika Internacio“, kiu laŭ iniciato de la Italuja Popola Ligo havos 
sian unuan internacian kunvenon en Hago, la 932. — 122» de Junio 
1920. Ni montru, ke nia lingvo ĉie estas disvastigita, per nia plej 
diversnacia partopreno, kaj ke ĝi ĉiurilate faciligas niajn internaciajn 
interrilatojn. Efektive, se la „Katolika Internacio“ ĝin volus, ĝi 
povus tuj uzi la ĉie enradikiĝintan Esperanton, kaj la servojn de 
la Internacia Katolika Unuiĝo Esperantista (IKUE), kiu havas anojn 
en ĉiuj landoj kaj mondpartoj. 

Plue ankaŭ nia plej. diversnacia partopreno povos montri la 
katolikan solidarecon kaj unuecon, kiujn ne povis, detrui eĉ la plej 
detruanta mondmilito. En la katolika Esperantujo ĉiuj sentas sin 
vere fratoj de la unu katolika Familio. 

Sufiĉe da motivoj, ke ĉiu faru, sian: eblon, por sukcesigi 
„Nian Sesan“. 

Car laŭstatute membroj de IKUE estas naciaj kaj regionoj 
Ligoj, pro tio ĉiu nacia Ligo klopodu, por ĉeestigi almenaŭ unu 
oficialan reprezentanton (aŭ se tia Ligo pro la milito nun- 
tempe ne plu ekzistas: la katolikaj Esperantistoj en tia lando 
sendu almenaŭ unu oficialan ilian reprezentanton). La samlandanoj 
duobligu siajn fortojn kaj aferojn, por delegitigi almenaŭ unu el 
la siaj. Ni ja scias tre bone, ke la malfacilaĵoj estas plej grandaj, 
precipe en landoj. kiuj multe suferis pro la milito, kiuj havas tre 
malaltan valuton kaj kiuj estas tre malproksimaj. Sed estu certaj, 
ke ni en Nederlando faciligos, malkarigos kaj agrabligos kiel eble 
plej vian ĉeestadon. 

La Organiza Komitato (ĝenerala adreso: Sre P. J. 
Zentgraaff, de Riemerstr. 54, Hago, Nederlando) faras ĉiujn eblajn 
klopodojn en tiu direkto. Jam ni povas komuniki, ke — ni dankas 
tion al Fizn» Math. Borret — la Kongresistinoj (Fraŭlinoj kaj 
Minjorinoj) trovos tre agrablan kaj relative tre malkaran hejmon en 
„Pension Sf Ursula“, 1° v. d. Boschstr.' 2, Hago. La kostoj 
po tago (loĝado kaj kompleta pensiono) estas nur f. 2: 50=du hol. 
guldenoj kaj duono. La „Pensiono“ estas unuaklasa kaj sin trovas 
en tre agrabla ĉirkaŭaĵo. Escepte, nur por niaj kongresistinoj, la 
„Pensiono“ kalkulas nur la duonon de la ordinara prezo. 

La Organiza Komitato plue klopodas, havigi al kongresistoj 
senpagajn loĝadon kaj manĝadon ĉe samideanoj .ktp. Jam ĝi sukcesis, 
trovi tian por kvar aŭ kviħ personoj (loĝado kun matenmanĝo aŭ 
kompleta pensiono). Gi daŭrigas siajn klopodojn, kiuj estas iom 
malfaciligataj de la cirkonstanco. ke nia kongrestempo estas precize 
tiu de la libertempo, en kiu multaj Haganoj foriras el la urbo. 

La O. K. tamen deziras, scii proksimume, kiom da kongresistoj 
ĉeestos, por ke ĝi povu ĝustatempe ordigi ĉion. Pro tio: nur tiuj, 
kiuj sciigas sian partoprenon al la Kongreso antaŭ la 
unua de Julio, povas esti certaj, ke — se eble — la O. K. 
havigos al ili malkaran aŭ senpagan kongresĉeestadon en Hago. Ili 
do bone memoru tiun daton, kaj antaŭe sciigu pri certa aŭ ebla 
partopreno al la Kongreso. Ili senhezite, plenkonfide komuniku al 
la O. K. ĉiujn siajn dezirojn, kondiĉojn, dubojn, malhelpojn, ktp. 
Ni ja estas iliaj fratoj, pretaj, helpi ilin ĉiumaniere. Do, ne prokrastu, 
skribi leteron al la K. 

Kompreneble, ne-riĉaj samideanoj el iu lando kun malalta 
valuto kaj loĝantaj en malproksima lando unualoke rajtas trovi 
helpon kaj apogon. 


sk xæ 

La Kongres-Estraro (ĝenerala adreso: Dre Smulders? 
en Udenhout, Nederlando) ankaŭ ĉiutage laboras. — Mi sendis a 
multaj IKUE-anoj cirkuleron, en kiu mi faras novan proponon» 
mi esperas, ke la rezultatoj. akiritaj per tio estos brilaj, kaj ke ilr 
ankaŭ tiumaniere tre sukcesigos nian kongreson. Mi esperas, en 
posta komuniko sciigi al E. K.-legantoj tiujn rezultatojn. 

Kompreneble. la ĉefa tasko estos la starigo de oficiale akceptita 
IKUE-regularo. Pri ĝi oni trovas alialoke apartajn komunikojn. — 
Ni ja sufiĉe spertis, ke ni povas nenion praktikan fari sen efektive 
organizita laboro. Akcepti deziresprimojn pri multaj aferoj 
tamen ne efektigeblaj, ne utilis sed malutilis al nia .movado: m: 
nur atentigas al la letero de nia eminenta Pastro Lliro, en E. K.' 
Marto-n'9, p. 2 (84). 

' Ni unue konstruu firman fundamenton, sur kiu ni povos plue 
labori laŭ unuigita kaj organizita manlero. 

Grava afero por la Kongres$ en 1921 ŝajnas al mi, havigi 
al IKUE zorge preparitan regularon pri „informejoj“ kaj „delegitoj“ 
de IKUE (vidu la statuton kaj la detalan regularon). Sed ni ne 
havigu al nia nuna Kongreso tro da laboro, do filaboron. 
Proverbo diras: Se la kaliko tro pleniĝas, la vino elverŝiĝas; aŭ: 
Tro akra fajro estas sen daŭro. 

Oni baldaŭ alsendu bone redaktitajn deziresprimojn pri 
temoj, kiujn oni deziras -pretigi- en la kongresagendon. Baldaŭ, 
por ke la Kongres-estraro (post aprobo de la teksto flanke de la. 
Episkopo de la kongresurbo) povos ĝustatempe publikigi en HE. K. 


la kompletan tagordon. 

La kompletan liston de niaj Honorkomitatanoj ni publikigos 
en la sekvonta komuniko. ? 

Ni tamen jam nun sciigas, ke ni varbis Mons. Dro» W. H. 
Nolens; papa prelato, profesoro ĉe la” Amsterdam’a Universitato, 
ĉefo de la klubo de Nederlandaj Katolikaj Parlamentanoj, estinta. 
delegito de la Nederlanda registaro al la internacia Laborkonferenco 
en Washington 1919, kie li ludis tre gravan rolon. 

Sub la beno kaj por la gloro de.Dio: Antaŭen, samreligianoj! 

La kongres-sekretario-kasisto : 


Dre Smulders. 


XII Universala Kongreso de Esperanto. 
Hago, 82 — 153 de Aŭgusto 1920a- 
o" komuniko. 


Honora Komitato. Aliĝis ankoraŭ: S99 W. van Itallie-van 
Embden, pardladistino pri sociaj kaj etikaj movadoj, en Leiden; 
Sro Edo J. Bergsma, urbestro de Enschede, liberala senatano, prez. 

de la Ned. Turista Ligo, en Enschede; J. Eigenhuis.. lernejestro, 
verkisto, red. de la etika gazeto „Eenheid“ en Haag; T. de Groen, 
industriisto en Haag; P. J. de Kanter, skabeno de Dordrecht, prez. 
de la Soc. por disvastigo de kono pri Nederlando en la fremdo, en 
Dordrecht; J. F. Niermeijer, prof. ĉe la univ. de Utrecht, e. o. 
prof. pri la ekon. geografio ĉe la Ned. Komerca Univ. de Rotter- 
dam, en Utrecht; H. Nolthenius, prez. de la Ned. Vegetara Ligo, 
eks-prof. gimn. pri klasikaj lingvoj kaj literaturo, en Laren (N. H.); 
F. H. Ossendorp, soc.-dem. parlamentano, prez. de la Ligo de Ned. 
instruistoj, en Amsterdam. — La listo de honorkomitatanoj nun 
provizore estas fermata; eble aliĝos ankoraŭ kelkaj eminentuloj, 
kiuj ĝis nun ne respondis la. inviton. 


Protestanta Diservo. Per la zorgoj de nia samkomitat- 
anino Fso N. Boon en Haag, la franca aŭ valona preĝejo, simpla, 
negranda preĝejo en la mezo de la urbo, estas luita je malalta 
prezo por Esp? Diservo dum la posttagmezo de dimanĉo, 8% de 
Aŭgusto. 

Donacoj. Kun multa danko ankoraŭ ricevitaj: de Anonima 
Soc. „Bantoel“ 100 guld. kaj de Anon. Soc. „Fandjong Tirto“ 
100 guld., ambaŭ sidantaj en Haag. Kune kun la antaŭa listo 
-501,65 guld., el kio 4,65 fi. de eksterlandano. 


Garantia Fundo. Ankoraŭ enskribigis sin por I parto de 
25 guld. Se O. de Beus en Culemborg (Ned.) Entute 19 enskriboj 
po 25 guld. = 475 fl. Kvankam la kurzo de la guldeno en multaj 
landoj notas tre alte, ni tamen kuraĝas instigi la eksterlandajn 
samideanojn, enskribi (do ne pagi) en la garantia fundo. Nur kiam 
la kongreso rezultigus deficiton, la garantianoj estos petataj, pagi 
laŭproporcie, sed, “kiam la nombro de kongresanoj estos. preter- 
pasinta 400 (sur kiu la budĝeto estas bazita) la risko je grava 
deficito ne estas tre verŝajna. 


Kongres- eldonoj. La tre altaj enlandaj preskostoj devigas 
nin, esti tre ŝparemaj pri kongrespresaĵoj. Tamen ni nun komencas 
vendi: 19 ilustr. poŝtkarton' kun Esp? surskribo, montrantan la 
kongresejon: la Kavalira Salonego, kaj 2 (glumarkon.,. verde 
presitan, por Instigi la samideanojn, parkurrent 10 kartoj kostas 
50 cendojn, afrankite al eksterlando por 5 internaciaj respondkuponoj, 
100 glumarkoj kostas 30 cendojn, afrankite por 9 Internaciaj respond- 
kuponoj. Mendojn kaj monon sendu al la propaganda komisio, 
ĉe Sro J. Diehl, van Bassenstraat, 27, Den Haag: 


Pasportoj. Por povi eniri Nederlandon, oni nepre A 
pasporton. Demandoj por pasportoj estu adresotaj'al la plej proksime 
rezidanta Ned. konsulo, kiu sendas la demandon al la Regna Pasporta: 
Oficejo en Haag, kiu decidas. Oni do ne tro longe prokrastu la 
demandon. 


Internacia Balo. La festkomisiono sukcesis, varbi la helpon 
de la konata Haag'a dancprof. Sre W. Weijne por aranĝo de inter- 
macia kostumita balo, ĵaŭdon, la 123" de Aŭgusto, en la salonego 

de la Botanika Zoologia Ĝardeno. Nacia danco estos studata. Oni 
kunprenu siajn naciajn kostumojn. 

Fest-Vespero. Gi estas fiksita je lundo-vespero, 93 de 
Aŭgusto, en la Urba Teatro. Estos koncerto, alternata de deklamado: 
kaj kantado. 

Aliĝoj. Inter la antaŭa kaj la nuna komuniko nur malmultaj 
samideanoj enskribigis sin, tial ni prokrastis la publikigon de 
la 22 listo de kongresanoj ĝis la 6% komuniko. Precipe pro la: 
ĝustatempa aranĝo de la enloĝigoj ktp. ni ne tro forte povas Instigi 
la samideanojn, baldaŭ enskribigi sin kaj sendi siajn kotizojn po 
10 guld. (ne en naciaj ĉekoj, kiuj kaŭzas perdotempon kaj kurzo- 
diferencojn!) al nia banko. 

Korespondado. En la lasta tempo diversaj samideanoj 
petis nin, respondi al ili kondiĉojn k. c. Ni atentigas ilin, ke al: 
„Esperanto“ kaj al la Esperanto-gazetoj de la tuta mondo ni 
ĉiumonate sendas la komunikindaĵojn. Oni pardonu al ni, ke la: 
amaso de laboroj ne permesas al ni, ripeti tiujn komunikojn per 
privata korespondo, kiun oni limigu kiel eble plej multe. 


La kongres-sekretario : 
J. L. Bruijn. 


La Problemo de Lingvo Tutmonda kaj 
Historio de la Katolika Esperanto-Movado.. 


Unu el tiuj versaĵoj „Mia penso“ li metis tiam en la unuan 
broŝuron eldonitan de li; sed al legantoj ne sciantaj, en kiaj: 
cirkonstancoj tiu versaĵo estis skribita, ĝi ŝajnis stranga kaj 
nekomprenebla. — Jen la dolorplena versaĵo el la 18812, kortuŝa. 
pruvo pri la animstato de la tiutempe 22jara studento: 


Sur la kampo, for de Pmondo, 
Antaŭ nokto de somero, 
Amikino en la rondo 

Kantas kanton pri l'espero. 


Kaj pri vivo detruita 

Si rakontas kompatante, — 
Mia vundo refrapita 

Min doloras resangante. 


Cu vi dormas? Ho, sinjoro, 
Kial tia senmoveco? 

Ha, kredeble rememoro 
Elsla klara infaneco ? 


— llo — 


Kion diri? Ne ploranta 
Povis esti parolado 

Kun fraŭlino ripozanta 
Post somera promenado ! 


Mia penso kaj turmento, 
Kaj doloroj kaj esperoj ! 
Kiom de mi en silento 
Al vi iris jam oferoj! 


Kion havis mi plej karan — 
La junecon — mi ploranta 
Metis mem sur la altaron 
De la devo ordonanta! 


Fajron sentas mi interne, 
Vivi ankaŭ mi deziras, — 
Ilo pelas min eterne, 
Se mi al gajuloj iras 


Se ne plaĉas al la sorto 
Mia peno kaj laboro — 
Venu.tuj al mi la morto, 


En espero — sen doloro! 
La situacio, el kiu eliĝis tiu emocia konfeso, estis — laŭ 
posta klarigo de “Marie Hankel — jena:, Gejunuloj faris eks- 


kurson. Vespere oni ripozas sur herba kampo. Unu fraŭlino kantas 
ŝercan kanton pri utopioj, pri „kastelo sur la glacio“. La vortoj 
akre frapas la koron de l' juna "Zamenhof; larmoj malheligas liajn 
okulojn. Ĉu lia ideo ankaŭ estas „kastelo sur glacio“? Ĉu „ĝi mal- 
aperos en la ondoj? Ĉu la granda ofero de vivo kaj juneco estas 
daŭre de li postulata ? 21) 

Dum ses Jaroj Zamenhof laboris, neerarigite, perfektigante kaj 
provante la lingvon, kaj li havis sufiĉe da laboro, kvankam dum la 
18782 ŝajnis al li, kvazaŭ la lingvo jam estas tute preta. 

Li multe tradukadis en sian lingvon, skribis en ĝi verkojn 
originalajn, kaj vastaj provoj montris al li, ke, kio ŝajnis al li tute 
preta teorie, estas ankoraŭ ne preta praktike. Multon li devis 
„ĉirkaŭhaki“, anstataŭi, korekti kaj radike transformi. Vortoj kaj 
formoj, principoj kaj postuloj puŝis kaj malhelpis unu la alian, dum 
teorie, ĉio aparte .kaj en mallongaj provoj, ili ŝajnis al li tute bonaj. 
Objektoj, kiel ekz. „la universala prepozicio „je“, la elasta verbo 
„meti“, la neŭtrala, sed difinita finiĝo „aŭ“ ktp. kredeble — ki 
skribis — neniam enfalus en mian kapon teorie“. Kelkaj formoj, 


non èe a soi 


ekz, li devis forĵeti kelkajn nebezonatajn sufiksojn. Dum la 18783 al 

li ŝajnis, ke estas por la lingvo sufiĉe, havi gramatikon kaj vort- 
aron; la multepezecon kaj malgraciecon de la .lingvo li alskribis al 
tio, ke li ankoraŭ ne sufiĉe bone posedas ĝin; sed la praktiko pli 
kaj pli konvinkis lin, ke la lingvo bezonas ankoraŭ ian nekapteblan 
„lon“, la kunligantan elementon, donantan al la lingvo vivon kaj 
difinitan, tute formitan „spiriton“ 22). 


Zamenhof komencis eviti laŭvortajn maoa el tiu aŭ alia 
lingvo kaj penis rekte pensi en la lingvo neŭtrala. Tiam li rimarkis, 
ke la lingvo en liaj manoj ĉesis jam esti senfundamenta ombrọ de 
tiu aŭ alia lingvo, kun kiu li havis la aferon en tiu aŭ alia minuto, 
kaj ricevis propran sian spiriton, propran sian vivon, propran difin- 
itan kaj klare esprimitan fizionomion, ne dependantan jam de iaj 
influoj, La parolo fluis jam mem, flekseble, gracie kaj tute libere, 
kiel la viva patra lingwo. 


Sciindaĵoj. 

Protesto de. la prelato A. Dombrovski kontraŭ „Litvio“ k. s. La 
redaktoro de „E. K.“ ricevis de nia ŝatinda samideano Pro A. Dombrovski, 
en Kaŭno (Litovujo) poŝtkarton kun Jena, teksto por publikigo: „Lastatempe 
kelkaj gazetoj anstataŭ tre bona sufikso -ujo komencis por landaj nomoj uzadi 
novan sufikson -io. Kiel Lingva Komitatamo mi sentas la devon, publike 
protesti kontraŭ tiu ŝanĝo. Kiel litovo (Litauer, lituanien, lituanus, litoviec, 
lietuvis) mi des pli protestas kontraŭ Litvio. Radiko Litv- estas ja neinter- 
nacia sed nur pola. Litvio por si havas neniajn sciencajn argumentojn. 
Mia lando estis kaj devas esti nomata Litovujo, ne Litvio.“ — Efektive 
ankaŭ nia formortinta sed neforgesebla Majstro Dro Zamenhof en lia kortuŝa 
parolado en la London'a Guildhall, post la Cambridge'a Univ. Kongreso de 
Esperanto 1907, nomis sin „litovo“, kaj, ĉar la lando estas loĝata de litovoj, 
ĝi nepre estas nomota „Litovujo (Cetere ni en „Respondoj de la Redaktoro“ 
'en la Marto-no de „E. K.“ klarigis nian vidpunkton en tiu lingva afero, kiu 
nuntempe multe estas pridiskutata en la Espaj gazetoj. Laŭ nia opinio ĝenerale 
nur uzado de -ujo aŭ de -lando estas' permesebla por formado de landnomoj 
el popolnomoj, kondiĉe, ke la koncernata lando efektive havas ĉefan parton 
de loĝantaro el tiu unu popolo. La Red. 


2) “El „Germana Esperantisto“ No 5 B de la la de Majo 1917 2. — ??) La. 
nesciado de la spirito de la lingvo estas la kaŭzo, kial kelkaj Esperantistoj, tre 
malmulte legintaj en la lingvo Esperanto, skribas senerare, sed per multepeza, 
malagrabla stilo, dum Esperantistoj pli: spertaj skribas per stilo bona kaj tute: 
egala, al kiu ajn nacio ili apartenas. La spirito de la lingvo sendube kun 
la tempo multe, kvankam iom post iom kaj nerimarkite, ŝanĝiĝos; se la unuaj 
Esperantistoj, homoj el diversaj nacioj, ne renkontus en la lingvo tute difinitan 
fundamentan spiriton,” ĉiu komencus iri sian flankon kaj "la lingvo regtus 
eterne, aŭ almenaŭ dum tre longa tempo, malgracia kaj senviva kolekto da 
vortoj. 


= JI =. 


Esperantaj predikoj. Pro F. Meŝtan en Krems a. D. posedas- 
manskribite ĉiujn Esperantajn predikojn diritajn dum la universalaj Esperanto-- 
Kongresoj kaj aliaj Esperantokunvenoj, escepte la predikon diritan dum la 
Washington 'a Kongreso en Angla lingvo. 

“Kolektitaj estas de li la predikoj de Emilio Peltier, Boulogne sur mer 1905 
kaj Génève 1906, la unua kun permeso dirita publike Esperanta prediko; de Austin- 
Richardson (Cambridge 1907; Dresden 1908; Barcelona 1909; Paris 1910; 
Bruges 1910; Haag 1911); de A. Fro'hns (Cambridge 1907); de la kanoniko- 
Pichot (Dresden 1908); de la abato Tacher (Barcelona 1909); de Pro 
Bazilio, O. Cap. (Barcelona 1909); de Pro Boulmĉers (Amiens 1910); de- 
Patrick Parker (Haag 1911); de Pro Jakobo Bianchini (Haag 1911 ;. 
Romo 1913); de la paroĥestro Jozefo Szurek (Kraków 1912); de Pro J. 
Lajos (Bern 1913); de Dro Rud. Questel (Wien 1913); de Pro Georgo 
Plank el la ordeno de. kavaliroj kun la kruco kun ruĝa stelo (Franzensbad, 
Bohemujo 1914) Krom tiuj predikoj la 150-paĝa libreto enhavas ankaŭ. 
skizojn de la. predikoj de Dro Aleks. Giesswein (Wien 1912); de Jos. Coll. 
(Barbara el Valles, Hisp. 1912); de H. Linnebank O. S. Kr. (Vehel 19192);. 
de L. Moonen (s' Hertogenbosch 1913) kaj de Franc. Viver (Olot,. 
Hispanujo“ 1918). 

Pro Fr. Meŝtan volonte dediĉos tiun predikaron al la Centra. 
Biblioteko de IKUE. Ĉu tia ekzistas kaj kie? Espereble la cititaj ĉi tie- 
predikoj estos eldonataj de „E. K.“ kiel „Predikaro“, se por tio ekzistos 
sufiĉe da mono. 


La kat. laborista movado en Nederlando. La membraro de organizaĵoj. 
aliĝintaj file al „Centra Oficejo de la kat. fakorganizaĵo“ tre grave multiĝis 
dum la pasinta jaro, laŭ sciigoj senditaj al ni de nia tie4 samideano Sro G. 
van Oijen. La lan de Januaro 1919a ekzistis 24 ligoj kun 97'918 membroj, 
la 1an de Januaro 1920 oni povis konstati kreskon je 52619 (51.8638 anoj): 
nome 27 ligojn kun 148.981 membroj. Kompare kun aliaj centraj tieaj ligoj. 
la progreso de la katolika estas la plej granda. La socialista centra. ligo- 
havis nur kreskon je 2979/,) (259739 membroj), la Luterana je 47:169/9. 
(70.262 membroj) kaj la sendependa socialista je 45%, (48.764 membroj) la. 
lan de nunjara Januaro. Oni rimarku, ke ĝis nun me aiĝis al la kat. C. O. 
la ligoj de ministoj kaj de la poŝtistoj / kaj. telegrafistoj, ĉiuj kune proks. 
10.U00. Akiro de tiuj ligoj estas esperata, kaj oni kalkulas, ke dum la nuna. 
jaro la Centra Oficejo de la kat. fakorganizaĵo en Nederlando ampleksos pli 
ol 200.000 membrojn. — Se aliaj landoj povas montri statistikon pli favoran,- 
la Nederlandanoj klopodos imiti ilin — skribis nia korespondanto — sed. se. 
Nederlando havas la gvidan rolon, la ceteraj landoj me hqzitu, sekvi tium. 
imitindan ekzemplon de la kat. Nederlanda laboristaro. 


La venontaj Leipzig”aj foiroj okazos: la 15an — 20a de Aŭgusto,. 
teknika foiro, kaj la 29an de Aŭgusto — 4a de Septembro, ĝenerala specimen- 
foiro. Dum la foirtagoj estos en la “oficejo de la Saksa Espo - Instituto, 
gvidata de Dro Dietterle, al la dispono de samideanoj .krom anoj de la 
diversaj societoj kelkaj magistrat-oficistoj parolantaj Esperante, por servi kaj; 
helpi ĉiumaniere alilandajn amikojn antaŭ. kaj dum la foiro. Samideanoj bon- 
volu anonci alvenon kiel eble plej baldaŭ kaj viziti la oficejon en la centro- 
de la urbo, Johannisplatz 3, I., por interkonatiĝi tie kun aliaj Esperantaj 
komercistoj el la en- kaj la eksterlando kaj por komerce interrilatiĝi kun ili. 


| 
Nova religia verko en Esperanto. Nia fervora samideano, la parohestro- 
en Pfakofen (Bavarujo) J. Lintl, avizis nin, ke li Esperantigis la libreton. 
de Pro Tilmann Pesch, S. J., „Das religiöse Leben“. Tiu tre valora akom- 


diu 

panlibreto kun konsiloj kaj preĝoj. antaŭ ĉio por la klera viraro, estos presata 
kaj eldonata de la fame konata frmo F. Pustet en Regensburg, lukse 
kaj bele garnita, simile al liturgiaj libroj, brevieroj k. e. La traduka teksto 
estos pretigata por la presado dum la somero. 


Novaj vortoj. La Espa Literatura Asocio (sekr.: Sno M. Hankel, 
Dresden, Nikolaistr. 18) rekomendas ŝparemon en la uzado de novaj vortoj: 
„Se ĉia verkisto kvazaŭ prove uzas nur kelkajn neaprobitajn vortojn, baldaŭ 
-centoj, eĉ miloj da vortoj, ne troveblaj en vortaro, svarmados en gazetoj kaj 
libroj. Ni tion evitu! — Ĉe tiu ĉi okazo ni atentigas pri la Espa Dokumentaro, 
80a kajero (Julio 1919) Espa Centra Oficejo, Paris, 51, rue de Clichy, Froj 1.50, 
en kiu troviĝas la 2a ofica aldono al Universala Vortaro: la oficiale akceptita 
de la Akademio nova sufikso ism’, definitiva listo de internaciaj vortoj Esper- 
antaj laŭ la $ 15 de la Fundamento kaj tiu de komune uzataj vortoj oficialigitaj 
kun traduko en provizore nur Franca, Angla kaj Germana lingvoj. 


Sro de Saussure ne estas prava. Ni sciigis en la „Sciindaĵoj“ de la 
Aprilo-no pri la interesa fakto, ke la prezidanto de la Espo - grupo „Saluton, 
Maria“ en München (Bavarujo), Sro Hans Sappl, estas citita en la „Int. 
Lingvo Esperantida“ kiel delegito Espida. Okazis nun, kion ni atendis : 
Sro Sappl skribis al la redaktoro “de „E. K.“ la 1an de Majo: „Tre estim- 
ata Sro redaktoro! En la Aprilo-numero de la „Espero Katolika“ mi legis jenan 
frazon: Ĉu sro de Saussure estas prava? Kompreneble, mi ne estas Esper- 
antida delegito. Mi nur interesiĝis por la Esperantida movado kiel diversaj 
aliaj samideanoj. Mi jam skribis al Sro de Saussure pri tio. Bonvolu korekti 
tion en la venonta numero de „Espero Katolika“ Estas tre malhoneste de. 
Sro de Saussure, simple rigardi min kiel delegiton, se mi nur interesiĝas por 
la Esperantida movado. Bouvolu akcepti miajn korajn salutojn kiel fidela 
katolika Esperantisto SapplH., p.m., prez. de la Esp.-grupo „Saluton, 
Maria“, membro de UEA.“ — Tion ni nur volis scii kaj sciigi. Cetere nun 
Sro de Saussure devus „korekti“ sian noticon. 


Propagando. „Mi jam alvenigis al la redakcio de la plej influa rom.- 
kat. antinlkoholisma perioda gazeto artikolon pri Esperanto kaj kontraŭ- 
alkohola ligo. En tiu artikolo mi instigis la redakcion, uzi „E. K.“ por ĝia 
-celo. Pli frue la redakcio, okaze de la diocesa jarkunveno, jam publike estis 
promesinta al mi, eldoni la internacian revuon, se tia iam aperos, ankaŭ en 
Esperanto.“ (Pro Kal. Preller, O. Praed., en Nijmegen, Nederlando). 


Esperanto bezonata. Pro de Bruyn, Dominikano, paroĥestro sur la 
insulo „St. Bartheĉlemy“, propramove skribis lastatempe al Pro K. Preller, 
lia samordena kunfrato en Nijmegen .Nederlando): Multfoje oni petas min, 
komenci kursojn de Esperanto tie ĉi. Mi mem ne posedas tiun lingvon, sed 
bonvolu havigi al mi Esperanto-lernolibrojn en franca aŭ angla lingvo, aŭ, se 
vi tiajn ne havas, en holanda. Mi tuj studados Esperanton kaj tiam instruos 
ĝin al miaj paroqanoj. Sendube vi faros bonegan misian verkon. Mi 
tion klarigos pli poste.“ — Saman servon Pro M. Kŭsters, Dominikano, sur 
la insulo de Curaçao, estis petinta de la supre nomita holanda Dominikano, 
kelkajn monatojn pli frue. 


Kongresoj. La Va Kongreso de Italaj Esperantistoj havos 
lokon en Bologna dum Oktobro. — La lIla Aŭstralia kongreso de Esperant- 
istoj okazis dum Pasko en Sidney. 


Diskuta kunveno de „Esperantistoj de Iberiaj landoj“ okazos 
en Barcelona la 27an ĝis 30an de Junio, por veki la dormiĝintan fervorecon 
de tiulandaj Esperantistoj kaj la intereson de la ekstera ĉiufaka publiko. 
La tutmonda samideanaro estas petata de la Organiza Grupo „Esperantanaro 
Fajro“ (Dro Robert, Sarria-Barcelona), sendi temojn kaj proponojn, katalogojn, 
gvidlibrojn, verkojn, poŝtkartojn por samtempa ekspozicio (tiujn al'la Espa soc. 

„Paco kaj Amo“, Asturias 1, Barcelona), kies resendo, se dezirata, estas 
garantiata: 

Kroniko. 


Danujo. En Danujo — skribis al ni tiea malnova samideano, F. Krejl' 
(Kopenhago) — ne estas multaj Esperantistoj, sed mi havas du unuiĝojn: 
„Societo de Esperantistoj“ kaj „Konversacia Esperantista Klubo“. Sed katolikaj. 
Esperantistoj estas tie ĉi tre malmulte, kaj estos interese, korespondi kun 
kredofratoj eksterlandaj. 


Germanujo. La jarkunveno de Germana Esperanto-Asocio“ okazis la: 
23an kaj la 24an de Majo en Karthiuserhof en Eisenach. — La Bajuvara 
ministerio postulis statistikajn datojn kiel bazo por oficiala enkonduko de- 
Esperanto. | = i 


Italujo. En Lasino (Trento) la Pastro Don Biscaglia aranĝis plen-- 
sukcese Espajn kursojn. — En Trento ekzistas abonejo por Espaj gazetoj 
kaj mendejo por Espaj libroj (librovendejo de Dro Disertori). La membroj de- 
komitato por disvastigo de Espo en la tuta „Venezia Tridentina“ kunvenas- 
ĉiuĵaŭde vespere en Hotel Bristol. 


Nederlando. La jarkunveno de „Nederlanda Katoliko“ okazos la 18an de- 
Julio en .Nijmegen. La fest-komitato konsistas el: Fno W. Wieriks, 
telefonistino, Sro van der Hoogen, tramvoj-kontrolisto, kaj Sro van der 
Burg, impost-oficisto. — La estraro de la Nijmega klubo „Stelo de l maro“ 
estas: Sro J. Niesten, prez.; Pro K Preller, O. Praed., ła sekr.; Sro van 
Straaten, 2a sekr. kaj bibl.; Sno Bessens, kas.; Sro A. Zufang, alelekt.. 
estrarano. -—- Unu el la plej fervoraj lernintoj de Pro Preller, la 16-jara 
Sro J. Dito, propagandis Espon dum la vakanco en sia loĝurbo kaj fondigis. 
tie per tio grupon el 7 katol. personoj. 


Petoj kaj Demandoj. 


Malnova kaj Nova Testamento. Responde al demando tiucela en la: 
Marto-no skribis la parobhestro J. Lintl en Pfakofen (Bavarujo): „Espa“ 
traduko de la Malnova kaj la Nova Testamentoj, aprobita de la Sankta. 
Seĝo, ne ekzistas ĝis nun, kvankam ĝi estis promesata jam antaŭ kelke 
da jaroj (1913). Tiu temo kredeble estus pritraktota dum la Va en Lourdes, 
kiun malebligis la tutmonda milito. Nun ni de nove devas kolekti min kaj- 
organizi kaj celkonscie solvi la antaŭmilitajn problemojn. La reviviĝinta „E. K.“ 
veku la Espajn spiritojn!“ 

Espero Katolika-jarkolektojn antaŭmilitajn aŭ unuopajn nojn el tiuj: 
deziras aĉeti: Sro Sv. J. Degen ka mp, tramvojisto, Utrecht, Bethlehemstx. 86, 
Nederlando. 

Korespondadi deziras, precipe pri religiaj, sociaj, hejmaj kaj lingvaj 
naciaj aferoj: parohestro Bilbao'tar Pantzeska (Francisko Bilbao, 
Laukiniz, Enzkadi, Bizkaja (Hispanujo). — Korespondadi deziras: Stroj J. 
Hackl kaj Achtsnit („Verda Stelo“), Wien, VI. Gumpendorferstr. 39, kaj. 
kun ekster-Eŭropanoj: Sro H. Schmied, Wien, V Strobachgasse 13. 


PMoŝtmarkojn interŝanĝas kaj korespondadi deziras: Sro L. Chiba, 
Wien, IV. Schaumburgg. 5. 

Poŝtmarkoju interŝanĝas kun ĉiulandanoj Sao Milsom, 19, Pont d’ Arve,- 
Genĉve, Svislando. — Supera-Sileziajn sendas al ĉiulandaj samideanoj 
sendantaj poŝtmarkojn el ilia lando: Fno E. Goraleczyk, Beuthen, O.-S., 
Piekarerstr. 1. — Al ĉiulandaj kolektantoj sendintaj serion de ilialandaj. 
sendas kompletan serion de Germanaj: Sro A. Konietzny, bankoficisto,. 
Breslau, 9., Schwenkfeldstr. 17. II. — Seriojn de Supera-Sileziaj. plebiscit- 
markoj interŝanĝas kun serioj ĉiulandaj, samkvante, la studentoj-kolektantoj; 
en la supera reallernejo en Beuthen, sub la adreso: Sro W. Markefka, V-ano,. 
Beuthen, O0.-S., Oberrealschule. 

Literaturo, Muziko kaj Artoj. 


Bulgara Esperanto-Biblioteko celas la reciprokan interkonatiĝon de 
'la popoloj — unu el la plej intimaj deziroj de nia karmemora Majstro. 
Jam komencis la dua serio: No. 1. La Bulgara lando kaj popolo 
(kun etnografia karto), prezo 4 sv. fr. aŭ 20 Koj. — No. 2. El la proksima 
'Oriento, de Ukrajnio ĝis Georgio (kun etnogr. karto) por 2.5» sv. fr. aŭ 
15 Koj. — Ambaŭ por 5.50 sv. fr. aŭ 80 Koj mendeblaj ĉe la aŭtoro: Ivan 
Krestanoff, sonnenbergstr. 19, Bern (Svisio). — Tre instruaj legaĵoj, en 
flua stilo bone informantaj pri landoj kaj popoloj, kiuj per la sekvoj de la 
tutmonda milito estas fariĝintaj interesaj ankaŭ por la meza kaj la okcidenta 
'Eŭropo ĝis nun ne sufiĉe konintaj ilin. 


Kristana Espero. Kun tiu titolo nun aperis la unuan fojon trimonata 
revuo por enkonduko de Espo al la servo de Kristanismo, Kristanesocia laboro, 
pacifismo, antialkoholismo kaj higieno, eldonata en Laihia, Finnlando 
(Suomi), redaktata de la ĉefpastro H. Pätiälä kaj de aliaj. Jarabono 
5 Svis. Froj, 


Malkara legaĵo estas „La verda kakatuo“, unuakta groteskaĵo de 
Arturo Schnitzler. Tiu miniatura dramo sur la historia fono de la granda 
revolucio en Francujo, verkita de bone konata en germamaj landoj dram- 
verkisto A. Schnitzler en Wien kaj tradukita kaj eldonita de J. Schroder, 
65 paĝa, bone presita kaj kun arta desegnaĵo sur la kovrilo, en mondformato 
(16//,:11//,)), estas nuntempe havebla por mur tri internaciaj 
respondkuponoj (en Aŭstrujo 3 Koj). Sendintoj mendon kune kun tiu 
bagatela monsumo al la admin. de „E. K.“ ricevos tiun libreton en banderolo 
“ afranke tuj alsendite. 


Politikaj publikigaĵoj per Esperanto. Lastatempe la intern. helplingvo 
estis uzata. ankaŭ por politikaj celoj, nome. por klarigi al alilandanoj la mal- 
facilan situacion de ŝtatoj, al kiuj la pac-kontraktoj altrudis novajn limojn, 
fortranĉante el ilia ĝisnuna teritorio gravajn partojn, favore por najbaraj 
Ŝtatoj, kaj per tio malhelpante al ili okazon por baldaŭa ekonomia repros- 
periĝo. Unu el tiuj publikigaĵoj Esperantlingvaj estas eldonita en Wien 

„Porla rajto de German- Aŭstrujo“ (Prezo 1 Aŭstr. Ko ),. dua estas la ĵus. 
-eldonita en Hungarujo „Respondo de la Hingara Scienca Akademio 
al la Ĉeĥa Akademio“ en diskuto pri la dismembrado de la Hungara 
teritorio. Por alilandaj politikuloj tiuj publikigaĵoj precipe estas legindaj, 
instruaj pri demandoj de danĝerigita plua ekzisto de kulturaj popoloj en la 
peko Eŭropo Mendojn pri tiuj du broŝuretoj akceptas kaj peras la admin. 

e „E. k.. 


Respondoj de la Redaktoro. 


Sro J. L. en Pf. En via afabla letero al Pro F. M. vi plendis pri trouzo 
„de majuskloj (grandaj komencliteroj) en la titoloj de tekstoj kaj alialoke en 
„E. K.“ Ni nur volas atentigi vin, ke la ĉefa aludita de vi titolo: La Pro- 
blemo...“ estos samtempe. titolo de broŝuro, enhavanta tiujn tekstojn, kaj 
tiu formo de titolo konvenas al tiaj eldonaĵoj. Cetere, la Esp regularo nenion 
diras pri nepra kaj sola tiu aŭ alia skribformo de titoloj. Ankaŭ Dro Zamen- 
hof en la de vi citita lingva respondo parolis nur ' pri „pli regulaj“ formoj 
kaj ne kondamnis aliforman skribmanieron kiel kontraŭregula. Kore salutas 
win kaj ĝojas pro via fervoreco kaj via vigla intereso por „E. K.“ J. Sch. 


Sro K. M. en Graz. Ni povas certigi vin, ke AKLE aŭ EK neniel influis la 
noticon sur la 67a paĝo de No 5/6 de „Germana Esperantisto“ pri „Blanka 
Kruco“. Ni mem deziras al nia dulingve (Espe kaj Germanlingve) fervore 
propagandanta kolego bonan progreson. J. Sch. 


